text:
Trapwire: anagraw n tnewwact
Mraw n wussan-ddeY izrin, asmel n Wikiliks iǧiwen titiwat n DDoS. Aya idda-d ḍaṛt uyenna d-issafeY Julien Assange izenen d tankulin d-isastin g tṛmist Stratfor.
G yizenen-a, ittuyaru deg-sen is illa yiwen uzeṭṭa n umater ameqwṛan nna sskeren iwenka imunen n Marikan (USA) d tgeldit imumen (UK). AyddeY n unagraw ittufka i tṛmist tusligt mi qqaṛen s TrapWire ittusskeren g usggwas n 2007 ddaw wassaY n “Abraxas Applications”.
Taṛmist n TrapWire umẓen-tt imezwura n tsnurayt n tnewwact n Marikan (CIA). G uyenna d-issafeY Wikiliks, ur deg-s ili n tṛmist TrapWire, Yas tameyazant n winna deg-s ittwurun d-ifekan kigan Yef wahil nna tumeẓ tṛmist.
TrapWire da tzzenza yiwen useYwẓan ismutturen isefka n umater g yamu win tsawlafin. Tidet, taṛmist-a da tswar tisawlafin g idYaren isḍasen, ar tsmuttur tiwlafin g usddegen n “tewnaYin n ummecteg” n iYermanen.
Imalas izrin nsella is tamu Microsoft g yiwen usenfar nttat d tmsulta n Nyu Yurk, af ad tsmeres yiwen unagraw umater.
Mk tedda imki, isul ad d-yaweḍ wass g ur nttafa talwit iwer-inn n wallalen.
Taliwin:
→ Numerama
→ Wikileaks Tor onion link & trapwire pastes
→ The New York Times
Amawal:
– Asmel: web site
– Izen: message
– Tankult: e-mail address
– Azeṭṭa: network
– Anagraw: system
– Tasnurayt: Agency
– Tanewwact: spying
– Tameyazant: mail
– Ahil: program
– Asefku: data
– Amater: surveillance
– Tasawlaft: camera
– Swer: (v) to install
– AseYwẓan: software
– Asḍas: target
– Tawlaft: picture
– Asddegen: detection
– TawnaYt: diagram/schema
– AYerman: citizen
– Imalas: week
– Asenfar: project
– Talwit: peace


c: text/html

text:
1:1 Nekk Bulus, iwumi i d-issawel Sidi Ṛebbi s lebɣi-ines iwakken ad iliɣ d amceggeɛ n Ɛisa Lmasiḥ akk-d gma-tneɣ Sustin,
1:2 i tejmaɛt n Sidi Ṛebbi i gellan di temdint n Kurintus, i wid i d-yextaṛ Sidi Ṛebbi s Ɛisa Lmasiḥ ad ilin d imqedsen, d wid akk yellan di mkul amkan ineddhen s yisem n Sidna Ɛisa Lmasiḥ, i gellan d Ssid-nsen d Ssid nneɣ :
1:3 ṛṛeḥma ț-țalwit a wen-d țțunefkent s ɣuṛ Ṛebbi Baba-tneɣ akk-d Sidna Ɛisa Lmasiḥ.
1:4 Zgiɣ țḥemmideɣ Sidi Ṛebbi fell-awen ɣef ṛṛeḥma i wen-d-yefka s Ɛisa Lmasiḥ,
1:5 axaṭer yis i kkun-id yeṛzeq s mkul lxiṛ, ama s wawal-is ama s tmusni-ines,
1:6 imi cchada ɣef Lmasiḥ tṛeṣṣa nezzeh deg-wen.
1:7 Daymi ur kkun-ixuṣṣ wacemma n lxiṛ s ɣuṛ Ṛebbi, kunwi yețṛaǧun ass i deg ara d-yuɣal Ssid-nneɣ.
1:8 A kkun isseǧhed alamma ț-țaggara iwakken a d-tbanem mbla lɛib ass n tuɣalin n Ɛisa Lmasiḥ.
1:9 Sidi Ṛebbi yețțaṭaf deg wawal-is ; d nețța i wen-d-issawlen iwakken aț-țɛicem s tdukli akk-d Mmi-s, Ɛisa Lmasiḥ Ssid-nneɣ.
1:10 Ay atmaten, a kkun-nhuɣ s yisem n Ssid-nneɣ Ɛisa Lmasiḥ : msefhamet wway gar-awen, ur ilaq ara a d-yili beṭṭu gar-awen, ddukklet, sɛut yiwen uxemmem d yiwen n ṛṛay.
1:11 Axaṭer ay atmaten, irgazen n wexxam n Kluwi ṣṣawḍen-iyi-d lexbaṛ belli ițțili-d umennuɣ gar-awen.
1:12 Ayen bɣiɣ a d-iniɣ : sliɣ belli llan gar-awen wid yeqqaṛen :« nekk ddiɣ d Bulus », ma d wayeḍ yeqqaṛ : « nekk țekkiɣ d Abulus », wayeḍ daɣen : « nekk ddiɣ d Buṭrus », llan daɣen wid yeqqaṛen : « nekk țekkiɣ di Lmasiḥ ».
1:13 Amek akka, tɣilem Lmasiḥ yebḍa ? Eɛni d Bulus i gețwasemmṛen fell-awen neɣ s yisem n Bulus i tețwaɣeḍsem ?
1:14 Ad ḥemmdeɣ Ṛebbi imi ur sɣeḍseɣ ula d yiwen deg-wen anagar Krisbus d Gayus.
1:15 Akka, yiwen deg-wen ur izmir a d-yini belli yețwaɣḍes s yisem-iw.
1:16 Tella daɣen twacult n Stifanas, d nekk i ț-isɣeḍsen meɛna ur ḥsiɣ ara sɣeḍseɣ yiwen nniḍen dinna.
1:17 Lmasiḥ ur iyi-d-iceggeɛ ara iwakken ad sɣeḍseɣ meɛna iceggeɛ iyi-d ad beccṛeɣ lexbaṛ n lxiṛ ; mačči s yimeslayen i d-yekkan si lefhama n wemdan iwakken ur tekkseɣ ara lqima i lmut n Lmasiḥ ɣef wumidag.
1:18 Ț-țideț, abecceṛ n lmut n Lmasiḥ ɣef wumidag ț-țidderwect i wid iḍaɛen ; meɛna ɣuṛ-nneɣ nukni yellan deg webrid n leslak, ț-țazmert n Ṛebbi.
1:19 Atan wayen i d-nnant tira iqedsen : Ad snegreɣ tamusni n imusnawen, ad rreɣ d ula+ c lefhama n wid ifehmen+ .
1:20 Anda-t uɛeqli ? Anda-t umusnaw ? Anda-t uḥṛic ara d-isfehmen ayen ideṛṛun di lǧil-agi ? Ur d-isbeggen ara Sidi Ṛebbi belli tamusni n ddunit-agi d lehbala ?
1:21 Imi at ddunit s lefhama-nsen ur ɛqilen ara tamusni n Sidi Ṛebbi, nețța yebɣa ad isellek wid yumnen yis s lexbaṛ-agi n lxiṛ i ḥesben wiyaḍ d lehbala.
1:22 At Isṛail ssuturen lbeṛhanat, iyunaniyen țnadin tamusni ;
1:23 ma d nukni nețbecciṛ Lmasiḥ, win akken yețțusemmṛen ɣef wumidag, yellan d țbehdila i wat Isṛail, d lehbala ɣer iyunaniyen.
1:24 Meɛna wid iwumi i d-yessawel Sidi Ṛebbi, ama d at Isṛail ama d iyunaniyen, umnen belli d nețța i d Lmasiḥ, i ț-țazmert n Ṛebbi akk-d tmusni-ines.
1:25 Axaṭer ayen akken ḥesben yemdanen d lehbala n Sidi Ṛebbi, ț-țamusni iṣeḥḥan akteṛ n tmusni n yemdanen, ayen ḥesben daɣen d feccal n Sidi Ṛebbi, yeɣleb lǧehd n yemdanen.
1:26 Walit ay atmaten, kunwi iwumi d-yessawel Sidi Ṛebbi : ur llin gar-awen aṭas n wid yesɛan tamusni n ddunit, ur llin aṭas n wid yesɛan imukan ɛlayen, ur llin daɣen aṭas inaṣliyen yesɛan lqima tameqqrant ;
1:27 meɛna Sidi Ṛebbi yextaṛ ayen yellan d lehbala ɣer wemdan iwakken ad isneḥcam imusnawen, yextaṛ ayen ur nesɛi tazmert di ddunit iwakken ad isneḥcam wid iǧehden.
1:28 Sidi Ṛebbi yextaṛ ayen ur nesɛi azal, yețwaḥeqṛen di ddunit akk-d wayen yețwaḥesben d ulac, iwakken ad isseɣli lqima n wayen yesɛan azal ɣer yemdanen.
1:29 Akka, yiwen ur izmir ad izuxx zdat Sidi Ṛebbi.
1:30 Imi d Sidi Ṛebbi i kkun-isdukklen d Ɛisa Lmasiḥ, d nețța i ɣ-yuɣalen d lefhama i d yekkan s ɣuṛ Sidi Ṛebbi. Yis i ɣ yerra Sidi Ṛebbi d iḥeqqiyen, iṣeffa tikli-nneɣ, yefda-yaɣ-d si ddnub.
1:31 Am akken yura di tira iqedsen : Win yebɣan ad izuxx, ad izuxx s lecɣal n Ṛebbi.
2:1 Daymi ay atmaten mi n-ṛuḥeɣ ɣuṛ wen iwakken a wen mmeslayeɣ ɣef lbaḍna n Sidi Ṛebbi, ur a wen mmeslayeɣ ara s yimeslayen yeččuṛen d zzux neɣ s tmusni yessewhamen.
2:2 Axaṭer ur nudaɣ ara a d mmeslayeɣ gar-awen ɣef wayen nniḍen anagar ɣef Ɛisa Lmasiḥ ; Ɛisa Lmasiḥ i gețwaṣemmṛen ɣef wumidag.
2:3 Ula d nekk asmi lliɣ ɣuṛ-wen, lliɣ fecleɣ, kukraɣ yerna tekcem-iyi tugdi.
2:4 Ayen i wen-slemdeɣ d wayen i wen-beccṛeɣ ur yebni ara ɣef tmusni n wemdan, lameɛna d ayen yebnan ɣef tezmert n Ṛṛuḥ iqedsen.
2:5 Akka, liman-nwen ur yețrus ara ɣef tmusni n yemdanen, meɛna ɣef tezmert n Sidi Ṛebbi.
2:6 Nesselmad tamusni-agi i wid yesɛan liman iǧehden ; tamusni-agi, mačči ț-țamusni n ddunit-agi neɣ ț-țin n tezmar n igelliden n ddunit-agi iteddun ɣer nnger.
2:7 Nețbecciṛ tamusni n Sidi Ṛebbi yellan d lbaḍna yeffren ɣef yemdanen, i ghegga si zik i lɛezz-nneɣ.
2:8 Ula d yiwen deg igelliden n zzman-agi ur ț-yessin, lemmer ssnen-ț tili ur semmṛen ara Bab n tmanegt ɣef wumidag.
2:9 Am akken i t-id-nnant tira iqedsen : Ayen ur twala tiṭ, ayen ur yesli umeẓẓuɣ+ , ayen ɣef ur ixemmem ara wemdan,+ d ayen i ghegga Sidi Ṛebbi i wid i t-iḥemmlen+ .
2:10 Sidi Ṛebbi ibeggen-aɣ-t-id i nukni s Ṛṛuḥ iqedsen. Axaṭer Ṛṛuḥ iqedsen yezmer ad iẓer ulamma d lecɣal yeffren n Sidi Ṛebbi.
2:11 Anwa i geẓran ayen yellan deg wul n wemdan ? Anagar ṛṛuḥ-ines i geẓran ayen yellan deg wul-is. Yiwen ur yessin daɣen ixemmimen n Ṛebbi anagar Ṛṛuḥ n Sidi Ṛebbi.
2:12 Nukni mačči d ṛṛuḥ n ddunit i neqbel, meɛna d Ṛṛuḥ i d-yekkan s ɣuṛ Sidi Ṛebbi, iwakken a nissin ayen akk i ɣ-d-yefka s ṛṛeḥma-ines.
2:13 Nukni ur nețmeslay ara s yimeslayen i tesselmad tmusni n wemdan, meɛna nețmeslay s yimeslayen i ɣ-isselmad Ṛṛuḥ n Sidi Ṛebbi. Akka i nessefham tideț n Ṛṛuḥ iqedsen i wid yesɛan Ṛṛuḥ-agi.
2:14 Amdan ițeddun s lɛeqliya n ddunit ur iqebbel ara ayen i d-ițțasen s ɣuṛ Ṛṛuḥ n Sidi Ṛebbi imi ɣuṛ-es ayagi d lehbala ; ur yezmir ara a t-yissin axaṭer s Ṛṛuḥ n Sidi Ṛebbi i nezmer a t-nefhem.
2:15 Amdan yesɛan Ṛṛuḥ iqedsen n Sidi Ṛebbi yezmer ad ifhem kullec, ma d nețța, yiwen ur izmir a t-iḥaseb.
2:16 Akken yura di tira iqedsen : Anwa i gessnen ixemmimen n+ Sidi Ṛebbi,+ anwa i gzemren a t-yenhu + ? Ma d nukni, nesɛa axemmem n Lmasiḥ.
3:1 Ay atmaten, ur ufiɣ ara amek ara wen-mmeslayeɣ am akken țmeslayeɣ i yemdanen yesɛan Ṛṛuḥ iqedsen, meɛna mmeslayeɣ-awen am yemdanen n ddunit, am wid yellan d arrac deg ubrid n Lmasiḥ.
3:2 Fkiɣ-awen ayefki mačči d aɣṛum axaṭer aɣṛum ur as-tezmirem ara, yerna ar tura ur as-tezmirem ara, mazal-ikkun tețɛicim s lebɣi n tnefsit nwen.
3:3 Imi mazal gar-awen tismin d umceččew, tbeggnem-d belli mazal ikkun tețɛicim s lɛeqliya-nwen yerna tleḥḥum am yemdanen n ddunit.
3:4 M'ara yini yiwen deg-wen : « nekk ddiɣ d Bulus », wayeḍ ad yini : « Nekk țekkiɣ d Abulus » ; eɛni ayagi mačči d lɛeqliya n ddunit ?
3:5 D acu-t Abulus, d acu-t Bulus ? D iqeddacen kan i kkun-id-yewwin aț-țamnem s Lmasiḥ ! Yal yiwen deg-nneɣ ixeddem ayen i s-d-yefka Sidi Ṛebbi a t-yexdem.
3:6 Nekk ẓẓiɣ imɣi, Abulus issew-it, meɛna d Sidi Ṛebbi i t-issegman.
3:7 Ihi mačči d win ițeẓẓun neɣ d win yesswayen i gesɛan azal meɛna d Sidi Ṛebbi yessegmuyen.
3:8 Win ițeẓẓun d win yesswayen ɛedlen ; mkul yiwen a s-yerr Sidi Ṛebbi s wakken yuklal di lxedma-s.
3:9 Axaṭer aql-aɣ neddukkel d iqeddacen ɣef lecɣal n Sidi Ṛebbi. Kunwi d iger i gxeddem Sidi Ṛebbi, d axxam i gbennu.
3:10 S ṛṛeḥma i yi-d-yefka Sidi Ṛebbi, am umusnaw n lebni, nekk sserseɣ lsas, wayeḍ yebna fell-as ; meɛna yal yiwen ad iḥader amek ara yebnu.
3:11 Yiwen ur izmir ad issers lsas nniḍen deg wemkan n win yersen yakan : Ɛisa Lmasiḥ.
3:12 Ma yella win yebnan ɣef lsas-agi ama s ddheb, ama s lfeṭṭa, ama s yeẓra ɣlayen, ama s wesɣaṛ neɣ s wusaɣuṛ d walim,
3:13 mkul yiwen a d-iban ccɣel-is ass n lḥisab, axaṭer mkul ccɣel ad iɛeddi di tmes ; ț-țimes ara d-ibeggnen lecɣal n yal yiwen ma seḥḥan neɣ ur ṣeḥḥan ara.
3:14 Win yebnan ɣef lsas, ur t-tečči ara tmes wayen akken yebna, a t-id-yaweḍ lxiṛ ameqqran ;
3:15 ma d win iwumi tečča tmes wayen yexdem, a s-iṛuḥ lxiṛ-is ; ma d nețța ad ițțusellek, am win izegren times imneɛ.
3:16 Ur teẓrim ara belli kunwi d lǧameɛ n Sidi Ṛebbi i tellam ? Ur teẓrim ara belli Ṛṛuḥ-is yezdeɣ deg-wen ?
3:17 Ihi win yesseɣlin axxam n Sidi Ṛebbi, Sidi Ṛebbi a t-isseɣli axaṭer axxam n Sidi Ṛebbi d imqeddes, d kunwi i d axxam-is.
3:18 Ḥadret ad yili win ara iɣuṛṛen iman-is ! Ma yella gar-awen win iḥesben iman-is d aɛeqli di ddunit-a, ilaq ad yuɣal d amehbul iwakken ad yili d aɛeqli.
3:19 Axaṭer tamusni n ddunit-agi, ɣer Sidi Ṛebbi d lehbala. Tira iqedsen nnant-ed : Sidi Ṛebbi yețțeṭṭef imusnawen di tḥila-nsen.
3:20 Yura daɣen : Sidi Ṛebbi yessen ixemmimen n imusnawen, yeẓra belli d ixemmimen ur nesɛi azal.
3:21 Ḥadret ad yili win ara izuxxen s yemdanen, axaṭer kullec d ayla nwen ;
3:22 Bulus, Abulus neɣ Buṭrus, ddunit, tudert, lmut, lweqt-a d lweqt i d-iteddun, kullec d ayla-nwen ;
3:23 kunwi d ayla n Lmasiḥ, Lmasiḥ d ayla n Sidi Ṛebbi.
4:1 Ilaq a ɣ-ḥesben yemdanen belli d iqeddacen kan n Lmasiḥ i nella, d wid i gwekkel Sidi Ṛebbi i wessefhem n lbaḍna-ines.
4:2 Acu i nețṛaǧu deg win i nwekkel ɣef lḥaǧa ? Nețṛaǧu a nețkel fell-as !
4:3 Nekk, ur iyi-d-tewqiɛ ara ma yella tesḍelmem-iyi kunwi neɣ ma isseḍlem-iyi ccṛeɛ n yemdanen ; nekk daɣen ur sḍelmeɣ ara iman-iw,
4:4 ɣas akken ur iyi-isseḍlem ara wul-iw, mačči d ayagi ara d-isbeggnen belli d aḥeqqi i lliɣ, axaṭer d Sidi Ṛebbi ara yi-ḥasben.
4:5 Daymi ur țḥasabet ara uqbel lweqt, uqbel tuɣalin n Ssid-nneɣ ; d nețța ara d-isbeggnen s tafat-is ayen yeffren di ṭṭlam, ara d-ibeggnen daɣen ayen yeffren deg wulawen. Imiren yal yiwen ad isɛu ccan yuklal ɣer Sidi Ṛebbi.
4:6 Ay atmaten, ayen akka i d-nniɣ fell-i akk-d Abulus nniɣ-t-id iwakken aț-țfehmem lmeɛna n lemtel-agi : « Ur țɛeddit ara akkin i tilas n wayen yuran » ; ilaq yiwen ur ixeddem lxilaf ger yemdanen, iwakken ad izuxx s yiwen deg-sen.
4:7 Ihi anwa i k-yessulin ccan sennig wiyaḍ ? Acu ur k-d-nekki ara s ɣuṛ Ṛebbi deg wayen akk tesɛiḍ ? Imi d nețța i k-d-yefkan, acuɣeṛ i tețcekkiṛeḍ iman-ik am akken mačči s ɣuṛ-es i k-d-yekka ?
4:8 Atan teṛwam yakan, tuɣalem d imeṛkantiyen ! Tuɣalem d imḍebbṛen mbla nukni, acḥal bɣiɣ lemmer ț-țideț tzemrem i yiman-nwen iwakken a nḍebbeṛ s tdukli !
4:9 Nukni yellan d imceggɛen n Lmasiḥ, yefka-yaɣ Ṛebbi imukan ineggura ; aql-aɣ am wid ibuṣan, am wid i tețɛassa lmut, tfeṛṛeǧ deg-nneɣ ddunit meṛṛa, am lmalayekkat, am yemdanen.
4:10 Nukni d imehbal ɣef ddemma n Lmasiḥ, ma d kunwi d iɛeqliyen di tikli-nwen akk-d Lmasiḥ ! Nukni nefcel, kunwi tesɛam tazmert ; nukni nețwaḥqeṛ ma d kunwi tesɛam ccan !
4:11 Ar tura, aql-aɣ neqqim i laẓ d fad, neɛra, nețwet, nețmenṭar si tama ɣer tayeḍ ;
4:12 nețɛețțib iman nneɣ a nexdem iwakken a d-nawi aɣṛum-nneɣ s ifassen-nneɣ. M'ara ɣ-reggmen nukni nețbarak-iten, m'ara ɣ-țqehhiṛen nukni nețțawi-yasen,
4:13 m'ara d-inin ayen n diri fell-aneɣ nenehhu-ten. Ar tura ḥesben-aɣ am iḍumman n ddunit, am ineggura n yemdanen.
4:14 Ur wen-d-uriɣ ara ayagi iwakken a kkun-sneḥcameɣ, meɛna iwakken a kkun-sfehmeɣ am arraw iw i ḥemmleɣ.
4:15 Ɣas ma llan ɛecṛa alaf yemdanen i kkun isselmaden deg webrid n Lmasiḥ, yiwen n baba-twen kan i tesɛam di Lmasiḥ, imi d nekk i kkun-id-yewwin ɣer webrid n Lmasiḥ s Lexbaṛ n lxiṛ.
4:16 A kkun-weṣṣiɣ ihi aț-țeddum am akken ddiɣ nekkini.
4:17 Ɣef wayagi i wen-ceggɛeɣ Timuti, mmi eɛzizen di Lmasiḥ, iḍuɛen Sidi Ṛebbi iwakken a wen-d-yesmekti amek i leḥḥuɣ deg webrid n Lmasiḥ, akken i t-sselmadeɣ di mkul tajmaɛt n watmaten.
4:18 Kra deg-wen ikcem-iten zzux, ɣilen ur n-țṛuḥuɣ ara a kkun-ẓreɣ ?
4:19 Meɛna ma yebɣa Sidi Ṛebbi, qṛib a n-aseɣ ɣuṛ-wen. Ad ẓreɣ widak-agi yețzuxxun, mačči d imeslayen-nsen kan iwumi ara ḥesseɣ meɛna ad waliɣ ayen iwumi izemren.
4:20 Axaṭer tazmert n tgeldit n Sidi Ṛebbi mačči d imeslayen kan ara ț-id-isbeggnen, meɛna d lecɣal.
4:21 D acu i tebɣam ? A n-aseɣ ɣuṛ wen s uɛekkaz, neɣ s wul yeččuṛen d leḥmala akk-d leḥnana ?
5:1 Di mkul amkan nesla yedṛa leḥṛam d ameqqran gar-awen, d ayen ur nețțaf ara ulamma ger leǧnas nniḍen, tessawḍem armi yiwen deg-wen yețɛic di leḥṛam akk ț-țmeṭṭut n baba-s !
5:2 Yerna mazal-ikkun tețzuxxum ! Ilaq-awen aț-țilim di leḥzen, argaz i gxeddmen annect-agi ilaq a t tessufɣem si gar-awen ;
5:3 ma d nekk, ɣas beɛdeɣ fell-awen leɛqel-iw yella yid-wen ; atan sḍelmeɣ win ixedmen lɛaṛ-agi am akken lliɣ yid-wen.
5:4 S yisem n Sidna Ɛisa, s tezmert is, nnejmaɛet aql-i yid-wen :
5:5 ssufɣet akkin argaz am wagi, sellmet-eț i tezmert n Cciṭan ad issenger lǧețța-s iwakken ṛṛuḥ-is ad ițwasellek ass n tuɣalin n Ssid-nneɣ Ɛisa.
5:6 A wen-d-iniɣ : zzux-agi-nwen ur imɛin ara ! Eɛni ur tessinem ara lemtel i d-yeqqaṛen belli cwiṭ n yiɣes n temtunt yessalay arukti meṛṛa ?
5:7 Ssizdeget iman-nwen, kkset si gar-awen tamtunt ( iɣes ) taqdimt n ddnub iwakken aț-țilim d arukti ajdid yeṣfan. Ț-țideț d arukti ajdid yeṣfan i tellam, axaṭer Tafaska-nneɣ tebda, imi Lmasiḥ yellan d izimer nneɣ n leslak yefka iman-is d asfel.
5:8 Tura ihi a nkemmel lɛid weɣṛum mbla tamtunt ( iɣes ), mačči s temtunt-nni ixesṛen yellan d ddnub akk-d cceṛ, meɛna s weɣṛum ur nesɛi tamtunt ( iɣes ) yellan d ṣṣfa akk-d tideț.
5:9 Di tebṛaț-nni i wen-n-uriɣ, nniɣ awen-d ur țeddut ara d wid yețɛicin di leḥṛam.
5:10 Ur wen-d-nniɣ ara annect-agi ɣef wat ddunit yețɛicin di leḥṛam, yeččuṛen d ṭṭmeɛ, d lexdeɛ ț-țukeṛda, yețɛebbiden lmeṣnuɛat am Ṛebbi, neɣ m'ulac ilaq-awen aț-țeffɣem si ddunit-agi.
5:11 Meɛna nniɣ-awen-d : ur țemxalaḍet ara d win yețțarran iman-is d amasiḥi yili nețța yețɛici di leḥṛam, yeččuṛ d ṭṭmeɛ, d lexdeɛ, iheddeṛ ɣef wiyaḍ, iɛebbed lmeṣnuɛat, d asekṛan, d amakar. Ur țɣimit ara d wergaz am agi ulamma ɣer lqut.
5:12 Acu ara ɣ-yawin a nḥaseb wid n beṛṛa ? Eɛni mačči d wid yellan gar-awen i glaq aț-țḥasbem ?
5:13 Wid n beṛṛa d Ṛebbi ara ten-iḥasben. Meɛna akken yura di tira iqedsen : Stixṛet amcum si gar-awen.
6:1 Ma yella yiwen deg-wen yebɣa ad iccetki ɣef gma-s, amek ara iṛuḥ a t-icaṛeɛ zdat wid ur numin ara s Lmasiḥ, mačči zdat wid yumnen am nețța ?
6:2 Eɛni ur teẓrim ara d wid yumnen s Lmasiḥ ara iḥasben at ddunit ? Ma yella ihi d kunwi ara iḥasben at ddunit, amek ur tețțizmirem ara aț-țefrum timsalin timecṭuḥin ?
6:3 Ur teẓrim ara belli a nḥaseb lmalayekkat ? Anda ara d-banent temsalin n ddunit-agi !
6:4 Ma d kunwi m'ara yili lxilaf gar-awen, tețṛuḥum ɣer wid ur numin ara s Lmasiḥ iwakken ad frun tilufa-nwen !
6:5 Ur tețneḥcamem ara ! Eɛni ulac ula d yiwen n wergaz ifehmen gar awen, i gzemren ad ifru timsalin ger watmaten ?
6:6 Meɛna kunwi atan wa yețcetki ɣef wa, yerna ɣer wid ur numin ara s Lmasiḥ !
6:7 Ihi amennuɣ i d-yețțilin gar awen, ițbeggin-ed lɛib-nwen. Acuɣeṛ ur tṣebbṛem ara axiṛ ad iɛeddi fell-awen lbaṭel, acuɣeṛ ur tețțaǧǧam ara iman-nwen aț-țețțuɛerrim ?
6:8 Meɛna d kunwi i d imesbaṭliyen, tețɛerrim wiyaḍ ɣas akken d atmaten-nwen !
6:9 Eɛni ur teẓrim ara belli wid ixeddmen lbaṭel ur keččmen ara ɣer tgelda n Sidi Ṛebbi ? Ur țɣuṛṛut ara iman-nwen axaṭer kra n win yețɛicin di leḥṛam neɣ wid iɛebbden lmeṣnuɛat, wid ixeddmen zzna, at leɛṛuṛ,
6:10 wid yețțakren, wid itețțen ayla n medden, wid ireggmen, ixeddaɛen akk-d isekṛanen, ur keččmen ara tagelda n Sidi Ṛebbi.
6:11 Akka i llan yakan kra deg-wen uqbel ad amnen. Meɛna ddnub-nwen yurad, tețwaxtaṛem iwakken aț-țilim d ayla n Sidi Ṛebbi, tuɣalem d iḥeqqiyen zdat Ṛebbi s yisem n Ssid-nneɣ Ɛisa Lmasiḥ akk-d Ṛṛuḥ iqedsen n Sidi Ṛebbi, Illu-nneɣ.
6:12 Kra deg-wen qqaṛen : « Ɣuṛ-i kullec d leḥlal », meɛna mačči d kullec i kkun-inefɛen ; zemreɣ a d-iniɣ : kullec d leḥlal ɣuṛ-i, meɛna ur țțaǧaɣ ara lḥaǧa a yi-temlek.
6:13 Lqut yella-d i wɛebbuḍ, aɛebbuḍ yella-d i lqut ; a d-yas wass i deg ara ten-yessenger Sidi Ṛebbi i sin. Meɛna lǧețța ur d-tețwaxleq ara i yir tikli, tețwaxleq-ed iwakken aț-țqeddec ɣef Sidi Ṛebbi i ț-isedduyen.
6:14 Sidi Ṛebbi i d-yessekren Sidna Ɛisa si ger lmegtin, a ɣ-d-isseḥyu ula d nukni s tezmert-is.
6:15 Ur teẓrim ara belli lǧețțat-nwen d lemfaṣel n Lmasiḥ ? Eɛni zemreɣ a d-ddmeɣ lemfaṣel n Lmasiḥ iwakken a ten-erreɣ d lemfaṣel n tmeṭṭut ixeddmen asekkak yeɛni zzna ? Ur zmireɣ ara !
6:16 Ur teẓrim ara belli win ara yeznun nețța akk-d yir tameṭṭut ad yuɣal yid-es d yiwen ? Akken yura di tira iqedsen : Di sin ad uɣalen d yiwet n lǧețța.
6:17 Akka daɣen win ara iḥemmlen Lmasiḥ ad yili yid-es s yiwen n Ṛṛuḥ.
6:18 Xḍut i yir tikli ! Kra n ddnub i gezmer a t-ixdem wemdan ițɣimi beṛṛa n lǧețța-s, ma d win ara ixedmen zzna yessewsex lǧețța-s.
6:19 Ur teẓrim ara daɣen belli Ṛṛuḥ iqedsen yezdeɣ di lǧețțat-nwen ? Ṛṛuḥ-nni i wen-d-ițțunefken s ɣuṛ Sidi Ṛebbi ? Ur teẓrim ara belli ur tețțalasem ara deg yiman-nwen ?
6:20 Axaṭer yella win i kkun-id-ifdan s wazal d ameqqran, ɣlayen. Ɛuzzet ihi Sidi Ṛebbi di lǧețțat-nwen.
7:1 A nɛeddit tura ɣer isteqsiyen i yi-d-tefkam di tebṛaț-nwen teqqaṛem : « D ayen yelhan i wergaz m'ur yezwiǧ ara ».
7:2 Ț-țideț, meɛna iwakken ur d-yețțili ara leḥṛam, axiṛ-as i wergaz ad yesɛu tameṭṭut-is, axiṛ-as i tmeṭṭut aț-țesɛu argaz-is.
7:3 Argaz ilaq ad ixdem lebɣi i tmeṭṭut-is, tameṭṭut daɣen ilaq aț-țexdem lebɣi i wergaz-is.
7:4 Tameṭṭut ur tezmir ara aț-țexdem ayen tebɣa s lǧețța-s, axaṭer lǧețța-s d ayla n wergaz-is ; argaz daɣen ur yezmir ara ad yexdem ayen i gebɣa s lǧețța-s, axaṭer lǧețța-s d ayla n tmeṭṭut-is.
7:5 Ur țemyagit ara gar-awen anagar ma yella temsefhamem iwakken aț-țeǧǧem kra n wussan i tẓallit ; imiren ddukklet daɣen ; ḥadret a wen-yaf Cciṭan abrid a kkun-iɣuṛṛ ma yella ur tezmirem ara aț-țeṭṭfem iman-nwen.
7:6 Ayagi mačči d lameṛ i wen-fkiɣ, meɛna d aweṣṣi kan i kkun-weṣṣaɣ.
7:7 Lemmer ufiɣ medden akk ad ilin am nekk, meɛna mkul yiwen d acu i s-d-ifka Sidi Ṛebbi, wa yefka-yas-d aya, wayeḍ yefka-yas-d ayen nniḍen.
7:8 I wid ur nezwiǧ ara akk-d tuǧǧal a sen-iniɣ : yelha-yasen ma qqimen am nekk.
7:9 Meɛna m'ur zmiren ara ad ṭṭfen iman-nsen, ad zewǧen axiṛ. Axiṛ-asen ad zewǧen wala aț-țecɛel tmes deg wulawen-nsen.
7:10 A d-fkeɣ lameṛ i imasiḥiyen izewǧen ; lameṛ-agi mačči s ɣuṛ-i i d-yekka meɛna s ɣuṛ Sidi Ṛebbi : tameṭṭut izewǧen ur ilaq ara aț-țeǧǧ argaz-is :
7:11 ma yella teǧǧa-t, ur s-ilaq ara aț-țɛawed zzwaǧ. Neɣ ma tebɣa, tezmer aț-țemṣalaḥ yid-es aț-țuɣal ɣuṛ-es. Argaz daɣen ur s-ilaq ara ad yebru i tmeṭṭut-is.
7:12 Ɣef wayen yeɛnan wiyaḍ atan wayen zemreɣ a d-iniɣ ( ayagi s ɣuṛ-i mačči s ɣuṛ Sidi Ṛebbi ) : ma yella yiwen seg watmaten yesɛa tameṭṭut ur numin ara s Lmasiḥ yili teqbel aț-țeqqim d wergaz-is, ur ilaq ara a s-yebru ;
7:13 akken daɣen, tameṭṭut tamasiḥit yesɛan argaz ur numin ara s Lmasiḥ yili yeqbel ad iɛic yid-es, ur ilaq ara aț-țerwel fell-as.
7:14 Axaṭer argaz ur numin ara s Lmasiḥ yella seddaw leɛnaya n Sidi Ṛebbi s tmeṭṭut-is yumnen ; daɣen tameṭṭut ur numin ara s Lmasiḥ, tella seddaw leɛnaya n Sidi Ṛebbi s wergaz-is yumnen ; neɣ m'ulac dderya-nsen ad țwaḥesben d dderya n leḥṛam nutni yellan d dderya n leḥlal.
7:15 Ma yella win ur numin ara s Lmasiḥ yebɣa ad imfaṛaq akk-d tmeṭṭut-is i gumnen, neɣ tameṭṭut ur numin ara s Lmasiḥ tebɣa aț-țemfaṛaq akk-d wergaz-is i gumnen, zemren ad mfaṛaqen ; argaz-nni neɣ tameṭṭut-nni yellan d imasiḥiyen ur d-yeqqim wayen i ten-icerken, axaṭer Sidi Ṛebbi yessawel aɣ-d iwakken a nɛic di lehna.
7:16 Yerna amek i teẓriḍ kemm a tameṭṭut tamasiḥit belli tzemṛeḍ aț-țselkeḍ argaz-im ? Neɣ amek i teẓriḍ kečč ay argaz amasiḥi belli tzemreḍ aț-țselkeḍ tameṭṭut-ik ?
7:17 Ilaq yal yiwen ad yelḥu s wayen i s-d-yefka Sidi Ṛebbi, yerna ad yeqqim di lḥala i deg yella asmi i s-d-yessawel. Akka i țweṣṣiɣ tijmuyaɛ n watmaten meṛṛa.
7:18 Ma yella walebɛaḍ yuɣ-it lḥal yexten mi s-d-yessawel Sidi Ṛebbi, ilaq ad yeqqim akken yella ; ma yella walebɛaḍ ur yextin ara asmi i s-d-yessawel Sidi Ṛebbi, ur ilaq ara ad yexten.
7:19 Yexten walebɛaḍ neɣ ur yextin ara ulac deg-s ; ayen yesɛan azal d ṭṭaɛa n lumuṛat n Sidi Ṛebbi.
7:20 Ilaq yal yiwen ad iqqim akken i t-id-yufa lḥal asmi i s-d-yessawel Sidi Ṛebbi.
7:21 D akli i telliḍ asmi i k-d yessawel Sidi Ṛebbi ? Ur țxemmim ara, meɛna ma tusa-yak-ed teswiɛt i deg tzemreḍ aț-țesɛuḍ tilelli, faṛes-iț.
7:22 Axaṭer akli iwumi d-yessawel Sidi Ṛebbi yuɣal d win yesɛan tilelli ɣer Sidi Ṛebbi ; daɣen amdan aḥuṛṛi iwumi d-yessawel Sidi Ṛebbi yuɣal d akli n Lmasiḥ.
7:23 Yella win ixelṣen fell-awen iwakken aț-țilim d iḥuṛṛiyen, ihi ur țțuɣalet ara d aklan n yemdanen.
7:24 Ihi ay atmaten, ilaq yal yiwen ad yeqqim zdat Ṛebbi di lḥala i deg yella asmi s-d-yessawel.
7:25 Ɣef wayen yeɛnan wid ur nezwiǧ ara, Sidi Ṛebbi ur d-yenni kra fell-asen, meɛna a wen-d-fkeɣ ṛṛay-iw, nekk yerra Sidi Ṛebbi s ṛṛeḥma-ines tameqqrant d argaz yuklalen lețkal.
7:26 Ɣuṛ-i d ayen yelhan i wergaz ma yeqqim akken yella ɣef ddemma n lweqt-agi iweɛṛen.
7:27 Ma txeḍbeḍ tameṭṭut, ur țnadi ara a ț-teǧǧeḍ ; m'ur tezwiǧeḍ ara, ur țnadi ara aț-țzewǧeḍ.
7:28 Tura ma yella ilemẓi neɣ tilemẓit zewǧen, ur wwin ara ddnub ; meɛna wid ara izewǧen ad ṛwun lḥif di tudert-nsen ; nekk mačči d ayen i wen-mennaɣ.
7:29 Atan wayen ara d-iniɣ ay atmaten : lweqt ițțazal, drus i d iqqimen, wid izewǧen ilaq ad ilin am akken ur zwiǧen ara,
7:30 wid yețrun ad ilin am akken ur țrun ara, wid ifeṛḥen am akken ur fṛiḥen ara, wid yețțaɣen am akken ur sɛin ara.
7:31 Wid yesɛan nnfeɛ di ddunit-agi am akken ur t-sɛin ara axaṭer ddunit-agi ur tețdum ara.
7:32 Ur bɣiɣ ara aț-țesɛum iɣeblan. Win ur nezwiǧ ara ițxemmim i lecɣal n Sidi Ṛebbi, yețnadi kan ad yeɛǧeb Sidi Ṛebbi ;
7:33 meɛna win izewǧen yețxemmim ɣef lecɣal n ddunit, yețnadi ad yeɛǧeb i tmeṭṭut-is ; ul-is yebḍa ɣef sin.
7:34 Akken daɣen tameṭṭut ur nezwiǧ ara akk-d țlemẓit ; țxemmiment kan ɣef lecɣal n Sidi Ṛebbi iwakken ad ilint ț-țiqeddacin-ines s lǧețțat-nsent d ṛṛuḥ-nsent ; meɛna tin izewǧen tețxemmim kan ɣef lecɣal n ddunit d wamek ara teɛǧeb i wergaz-is.
7:35 Ur wen-d-nniɣ ara ayagi iwakken a kkun-kellxeɣ meɛna nniɣ awen-t-id i nnfeɛ-nwen axaṭer bɣiɣ aț-țeddum s tikli yelhan, yeṣfan iwakken aț-țeṭṭfem deg webrid n Lmasiḥ mačči deg wayen nniḍen.
7:36 Ma yella yiwen deg-wen ixḍeb tilemẓit, iḥar ur yezmir ara ad yeṛǧu ibɣa ad yezweǧ, mačči d ddnub ma yella yezweǧ.
7:37 Ma d win iqesden s lebɣi-ines ur izeggej ara, ma yella yeẓra iman-is yezmer ad iṣbeṛ, d ayen yelhan i gexdem m'ur yezwiǧ ara.
7:38 Ihi win izewǧen d ayen yelhan i gexdem, win ur nezwiǧ ara d ayen yelhan nezzeh.
7:39 Tameṭṭut izewǧen ur tezmir ara aț-țeǧǧ argaz-is skud mazal-it yedder, ma yella yemmut, tezmer aț-țɛiwed zzwaǧ d win tebɣa, acu kan ilaq ad yili d win yumnen s Lmasiḥ am nețțat.
7:40 Meɛna ɣef wakken walaɣ ma teqqim akken tella axiṛ-as, akken ara tesɛu lehna. Wagi d ṛṛay-iw nekk, ẓriɣ ula d nekk sɛiɣ Ṛṛuḥ n Sidi Ṛebbi.
8:1 Ɣef wayen yeɛnan aksum n iseflawen i zellun i ssadaț, ț-țideț nesɛa akk tamusni, d acu kan tamusni tețțawi-d zzux i wemdan ma d leḥmala tesnernay deg-nneɣ laman ɣer Sidi Ṛebbi.
8:2 Win i gɣilen yessen kra, urɛad yessin akken i glaq ad yissin.
8:3 Meɛna win iḥemmlen Sidi Ṛebbi, Sidi Ṛebbi yessen-it.
8:4 Ɣef wayen yeɛnan učči n weksum n iseflawen immezlen i lmeṣnuɛat, neẓra belli lmeṣnuɛat-agi ț-țikellax di ddunit axaṭer anagar yiwen n Ṛebbi i gellan.
8:5 Ɣas qqaṛen aṭas n iṛebbiten i gellan ama deg igenni ama di lqaɛa, ( axaṭer ț-țideț ! Ɣuṛ-sen aṭas n iṛebbiten akk-d ssadaț i gellan)
8:6 meɛna ɣuṛ-nneɣ nukni yiwen kan n Ṛebbi i gellan, d baba-tneɣ Ṛebbi i d-ixelqen kullec, ula d nukni d ayla-s. Anagar yiwen n Ssid i gellan : d Ɛisa Lmasiḥ, yis i d-yella kullec, yis daɣen i nedder ula d nukni.
8:7 Aṭas ur nessin ara tideț-agi. Kra deg-sen i guɣen tannumi tețțen asfel n ssadaț, tura m'ara tețțen aksum-nni mazal ḥesben-t belli ț-țideț d asfel i ssadaț, neyya-nsen tenquqel, ḥussen am akken denben.
8:8 Mačči d ayen yețmaččan ara ɣ-iqeṛṛben ɣer Ṛebbi. Ma nečča ur nerbiḥ acemma, m'ur nečči ara, ur aɣ-iṛuḥ wacemma.
8:9 Ihi, ɛasset iman-nwen, ɣuṛ-wat tilelli-agi i tesɛam aț-țili d ugur n uɣelluy i wid ur neǧhid ara di liman.
8:10 Axaṭer ma iwala-k-id walebɛaḍ ur neǧhid ara di liman, teqqimeḍ aț-țeččeḍ di lemqam kečč yessnen, amek tebɣiḍ ur yețṛuḥu ara ula d nețța ad yečč seg iseflawen-agi yemmezlen i ssadaț ?
8:11 S wakka ihi, gma-k-agi ur neǧhid ara di liman, i ɣef yemmut Lmasiḥ , ɣef ddemma n tmusni-nni inek i geɣli.
8:12 Imi tețțawim ddnub ɣef watmaten-nwen, tessexṛabem neyya-nsen, tdenbem ɣer Lmasiḥ.
8:13 Ihi ma yella ayen ara ččeɣ izmer ad isseɣli gma di ddnub, ur țțuɣaleɣ ara maḍi ad ččeɣ lmakla-nni iwakken ur iɣelli ara.
9:1 Eɛni ur zmireɣ ara ad xedmeɣ akken bɣiɣ ? Mačči d amceggeɛ n Lmasiḥ i lliɣ ? Ur ẓriɣ ara Sidna Ɛisa s wallen-iw ? Mačči d nekk i kkun-id-yewwin ɣer webrid n Lmasiḥ ?
9:2 Ɣas wiyaḍ ur iyi-ḥsiben ara d amceggeɛ n Lmasiḥ, kunwi ur tezmirem ara a yi-tnekkṛem axaṭer ț-țikli-nwen akk-d Lmasiḥ i d țbut belli d Lmasiḥ i yi-d-iceggɛen.
9:3 Atan wamek țțaraɣ i wid i yi-sseḍlamen :
9:4 Eɛni ur aɣ-d-iṣaḥ ara a nečč, a nsew nukni s imceggɛen n Lmasiḥ ?
9:5 Ur sɛiɣ ara lḥeqq ad aɣeɣ tameṭṭut yumnen aț-țețțeddu yid-i am akken xeddmen imceggɛen nniḍen n Lmasiḥ d watmaten n Ssid-nneɣ akk-d Buṭrus ?
9:6 Neɣ d nekk kan akk-d Barnabas i glaqen a nexdem iwakken a d-nawi aɣṛum nneɣ ?
9:7 Yella wass i deg teslam belli aɛeskṛi ilaq ad ixelleṣ m'ara d-isɛeddi lɛeskeṛ ? Anwa ara yeẓẓun tara ur itețț ara si tẓuṛin-is ? Ulac ameksa ara yeksen taqeḍɛit n lmal ur itess ara seg uyefki-ines !
9:8 Tɣilem ayen akka i d-nniɣ d lɛaddat kan n yemdanen ? Ula d ccariɛa n Musa tenna-t-id !
9:9 Axaṭer yura deg-s : Ur țțarat ara takmamt i wezger isserwaten nneɛma. Eɛni ɣef yezgaren i gḥebbeṛ Sidi Ṛebbi ?
9:10 Mačči ɣef ddemma-nneɣ i d-yenna akka ? Ț-țideț, d nukni iwumi i d-yenna imeslayen-agi ! Ilaq win ikerrzen akk-d win yesserwaten ad ssirmen ad sɛun amur di lɣella nsen.
9:11 Ma yella nezreɛ gar-awen lbaṛakat n Sidi Ṛebbi, d acu yellan ma nemger-ed s ɣuṛ-wen tamɛict nneɣ ?
9:12 Ma twalam d lḥeqq ad meggren wiyaḍ s ɣuṛ-wen, eɛni mačči d nukni i gezwaren ? Meɛna nukni ur d-newwi acemma s ɣuṛ-wen, neṣbeṛ i kullec iwakken ur d-yețțili ara wugur i lexbaṛ n lxiṛ n Lmasiḥ.
9:13 Ur teẓrim ara belli wid ixeddmen di lǧameɛ țțawin-d lqut-nsen si lǧameɛ ? Ur teẓrim ara daɣen lmuqeddem izellun i Ṛebbi iseflawen i d-țțawin medden, yețțawi amur-is seg-sen ?
9:14 Akka daɣen i d-yenna Sidi Ṛebbi ɣef wid yețbecciṛen lexbaṛ n lxiṛ : di lexbaṛ n lxiṛ ara afen tamɛict-nsen.
9:15 Nekk ur d-wwiɣ acemma s ɣuṛ wen, yerna ur d-uriɣ ara tabṛaț-agi iwakken a d-ssutreɣ lḥeqq-iw. Axiṛ-iyi lmut wala a yi-tețwakkes sebba-agi s wayes zemreɣ ad zuxxeɣ !
9:16 Ur țzuxxuɣ ara s yiman-iw imi țbecciṛeɣ lexbaṛ n lxiṛ, axaṭer țwaḥeṛseɣ ad beccṛeɣ. A nnger-iw ma yella ur beccṛeɣ ara lexbaṛ-agi n lxiṛ.
9:17 Lemmer xedmeɣ ayagi s lebɣi w sɛiɣ lḥeqq ad ssutreɣ lexlaṣ, meɛna d Ṛebbi i gḥettmen fell-i ccɣel-agi.
9:18 Ihi, d acu i d lexlaṣ-iw ? D lfeṛḥ i seɛɛuɣ m'ara țbecciṛeɣ lexbaṛ n lxiṛ mbla lexlaṣ, mbla ma ssutreɣ lḥeqq-iw.
9:19 Ɣas akken ur iyi-ițțalas yiwen kra ; rriɣ iman-iw d aqeddac n mkul yiwen iwakken a d-rebḥeɣ aṭas n yemdanen ɣer webrid n Lmasiḥ.
9:20 Ɣer wat Isṛail rriɣ iman-iw am nutni iwakken a ten-id-rebḥeɣ ; ɣer wid yettabaɛen ccariɛa n Musa tebɛeɣ-ț am nutni iwakken a ten id rebḥeɣ, ɣas akken nekk ur lliɣ ara seddaw leḥkum n ccariɛa.
9:21 Akka daɣen, m'ara iliɣ d wid ur nesɛi ara ccariɛa, țțaraɣ iman-iw am akken ur sɛiɣ ara ccariɛa iwakken a ten-id-rebḥeɣ, ɣas akken nekk sɛiɣ ccariɛa n Ṛebbi imi d Lmasiḥ i d ccariɛa-inu.
9:22 Akk-d wid ur neǧhid ara deg webrid n Ṛebbi, uɣaleɣ am nutni, iwakken a ten-id-rebḥeɣ. Ddiɣ di lebɣi i mkul yiwen iwakken a d-sellkeɣ ulamma kra deg-sen.
9:23 Ayagi akk xedmeɣ-t ɣef ddemma n lexbaṛ n lxiṛ iwakken ad sɛuɣ yid-sen amur.
9:24 Di temzizla, teẓram belli deg wid akk yețțazalen deg wannar, yiwen kan ara irebḥen. Azzlet ihi iwakken aț-țrebḥem.
9:25 Wid akk yețțazzalen, m'ara heggin iman-nsen i tazzla, țɛețțiben iman-nsen ; nutni țenɛețțaben iwakken a d-rebḥen cciɛa ur nețdum ara ; lameɛna nukni, nețɛețțib iman-nneɣ iwakken a nerbeḥ cciɛa ara idumen.
9:26 Nekk ur țțazzaleɣ ara am win ur nesɛi ara lmeqsud, ur kkateɣ ara deg ubeḥri m'ara țnaɣeɣ ;
9:27 meɛna țɛețțibeɣ lǧețța-inu, țɛassaɣ ɣef yiman-iw, axaṭer uggadeɣ nekk i gbeccṛen i wiyaḍ ad ɣliɣ, ad uɣaleɣ ɣer deffir.
10:2 Țwaɣeḍsen meṛṛa di tagut-nni akk-d lebḥeṛ mi ddan d Sidna Musa,
10:3 ččan meṛṛa seg yiwen lqut n Sidi Ṛebbi,
10:4 swan meṛṛa si lɛinseṛ n Sidi Ṛebbi i d-iteffɣen seg wezṛu iteddun yid-sen ; azṛu-agi, d Lmasiḥ.
10:5 Ɣas akken, aṭas seg-sen ur neɛǧib ara i Sidi Ṛebbi ; daymi i ten-tesseɣli lmut yiwen yiwen mi teddun deg unezṛuf.
10:6 Ayen akken yedṛan yid-sen yeqqim-ed d lemtel i nukni, iwakken ur neṭṭamaɛ ara ayen n diri am akken i t-ṭṭamaɛen nutni.
10:7 Ur țțilit ara am wid iɛebbden ssadaț akken xeddmen kra seg-sen, axaṭer am akken yura di tira iqedsen : Yeqqim wegdud ad yečč ad isew, mi gfukk yekker ad yezhu, ad yecḍeḥ.
10:8 Ur ilaq ara daɣen a nxeddem leɛṛuṛ akken xeddmen kra seg-sen ; daymi deg yiwen n wass, lmut tečča tlata uɛecrin alef deg-sen.
10:9 Ur ilaq ara a njeṛṛeb Sidi Ṛebbi akken i xedmen kra seg-sen, dɣa qqsen-ten izerman mmuten.
10:10 Ur ilaq ara daɣen aț-țesmermugem ɣef wiyaḍ akken i smermugen kra deg-sen armi i ten-issenger lmelk n lmut.
10:11 Timsalin-agi akk i sen-yedṛan, qqiment-ed d lemtel, uran-tent di tektabin, iwakken a nelmed nukni ițɛicin di taggara n lweqt.
10:12 Ihi win iḥesben iman-is ibedd, ad iɛass iman-is ur iɣelli ara !
10:13 Ayen akk s wayes i tețwajeṛbem, d ayen iwumi yezmer wemdan. Sidi Ṛebbi d bab n lḥeqq, ur yețɛemmid ara aț-țenɛețțabem sennig n tezmert nwen ; lameɛna m'ara tețwajeṛbem, a wen-d-yefk tazmert s wayes ara tṣebṛem d wamek ara teffɣem si tegniț n leɛtab.
10:14 A wid eɛzizen fell-i, xḍut i weɛbad n ssadaț.
10:15 Țmeslayeɣ awen-d am akken țmeslayen i wid ifehmen ; meyyzet kunwi s yiman nwen ɣef wayen i d-qqaṛeɣ.
10:16 Taqbuct n lbaṛaka i ɣef nețḥemmid Sidi Ṛebbi, eɛni ur aɣ-tecrik ara d idammen n Lmasiḥ ? Neɣ aɣṛum i nbeṭṭu, ur aɣ-yecrik ara d lǧețța n Lmasiḥ ?
10:17 Imi yiwen n weɣṛum kan i gellan, ula d nukni nuɣal d yiwet n lǧețța ɣas akken deg waṭas yid-nneɣ i nella, axaṭer ntețț meṛṛa seg yiwen n weɣṛum.
10:18 Walit at Isṛail : wid itețțen seg weksum n iseflawen s weɛbad-nsen, eɛni ur criken ara d wemkan-nni anda i zellun iseflawen ?
10:19 Eɛni bɣiɣ a d-iniɣ belli asfel nni i zellun i ssadaț neɣ ssadaț-nni i țɛebbiden, sɛan lqima ? Xaṭi !
10:20 Meɛna ayen akka i zellun, zellun-t i leǧnun mačči i Ṛebbi ; nekk ur bɣiɣ ara aț-țcerkem akk-d leǧnun.
10:21 Ur tezmirem ara aț-țeswem si teqbuct n Sidi Ṛebbi ma yella tețțessem si țeqbuct n leǧnun ; ur tezmirem ara daɣen aț-țeččem seg weɣṛum n Sidi Ṛebbi ma yella tețțețțem seg weɣṛum n leǧnun.
10:22 Eɛni nebɣa a nejreḥ ul n Sidi Ṛebbi a d-neskker tismin-is ? Tɣilem tazmert-nneɣ teɣleb tazmert-is ?
10:23 Llan wid i d-iqqaṛen : kullec d leḥlal fell-aɣ ; ț-țideț, lameɛna ur aɣ-yenfiɛ ara kullec. Kullec yețțusemmeḥ-aɣ a t-nexdem, meɛna mačči d kullec i ɣ-yesnernayen di liman.
10:24 Ur țnadit ara ɣef nnfeɛ-nwen kan kunwi, meɛna nadit ɣef nnfeɛ n wiyaḍ.
10:25 Tzemrem aț-țeččem kra n wayen i gețnuzun di ssuq mbla asteqsi, mbla ma tḥebbṛem,
10:26 axaṭer ddunit d wayen akk yellan deg-s d ayla n Sidi Ṛebbi.
10:27 Ma yeɛṛeḍ-ikkun walebɛad ur numin ara s Lmasiḥ, ma tṛuḥem, ččet s neyya mbla asteqsi seg wayen akk ara wen-d-issers.
10:28 Lameɛna ma yella win i wen-d yennan : ayagi yețțunefk d asfel i ssadaț, ur tețțet ara imi i kkun-id ixebbeṛ iwakken ad yethedden wul nwen.
10:29 Mačči ɣef neyya-nwen i d-nniɣ akka, lameɛna ɣef neyya n win i kkun-iɛerḍen. Ihi, acimi ara ǧǧeɣ wayeḍ ad idebbeṛ deg ixemmimen-iw ?
10:30 Ma yella ḥemdeɣ Sidi Ṛebbi ɣef wayen i tețțeɣ, acimi ara ǧǧeɣ iman-iw ad wwten deg-i ɣef lqut i ɣef ḥemdeɣ Sidi Ṛebbi ?
10:31 Ama teččam neɣ teswam, neɣ kra n wayen ara txedmem, xedmet-eț i tmanegt n Sidi Ṛebbi.
10:32 Ur țțilit ara d sebba n uɣelluy ama i wat Isṛail, ama i iyunaniyen, ama i tejmaɛt n Sidi Ṛebbi,
10:33 am akken xeddmeɣ nekk, țnadiɣ a wen-ɛeǧbeɣ meṛṛa di kullec, ur țqellibeɣ ara ɣef nnfeɛ-inu, meɛna țqellibeɣ ɣef nnfeɛ n umur ameqqran deg-wen iwakken ad țwaselken.
11:1 Ɛandet-iyi am akken țɛanadeɣ Lmasiḥ.
11:2 A kkun-ibarek Ṛebbi imi i yi-d-tețmektayem di yal taswiɛt yerna teṭṭafaṛem lewṣayat-iw akken i wen-tent-slemdeɣ.
11:3 Meɛna, tura bɣiɣ aț-țissinem ayagi : Lmasiḥ d aqeṛṛuy ɣef yemdanen meṛṛa, argaz d aqeṛṛuy ɣef tmeṭṭut-is, ma d Ṛebbi d aqeṛṛuy ɣef Lmasiḥ.
11:4 Ihi argaz ara yesburren ɣef wuqeṛṛuy-is m'ara ideɛɛu ɣer Sidi Ṛebbi neɣ m'ara d-yețxebbiṛ ayen i s-d-yusan s ɣuṛ Sidi Ṛebbi, yekkes lḥeṛma ɣef Ssid-is.
11:5 Lameɛna tameṭṭut ara ideɛɛun ɣer Sidi Ṛebbi neɣ ara yețxebbiṛen s wayen i s-d-yețțasen s ɣuṛ Ṛebbi aqeṛṛuy-is ɛeryan, tekkes lḥeṛma ɣef wergaz-is, am akken d aqeṛṛuy-is i tseṭṭel.
11:6 Axaṭer ma yella tameṭṭut ur tesburr ara, aț-țegzem kan ihi acebbub-is am wergaz ; lameɛna ma yella d lɛib i tmeṭṭut aț-țegzem neɣ aț-țṣeṭṭel acebbub-is, ilaq ihi aț-țɣum aqeṛṛuy-is.
11:7 Argaz ur ilaq ara ad yesburr i wqeṛṛuy-is axaṭer d nețța i gmetlen Sidi Ṛebbi d lɛaḍima-ines ; ma ț-țameṭṭut d nețțat i d lḥeṛma n wergaz.
11:8 Axaṭer mačči d argaz i d- yețwaxelqen si tmeṭṭut meɛna ț- țameṭṭut i d-ițwaxelqen seg wergaz.
11:9 Daɣen argaz ur d-yețwaxleq ara i tmeṭṭut, lameɛna ț-țameṭṭut i d yețwaxelqen i wergaz.
11:10 Daymi ɣef ddemma n lmalayekkat, tameṭṭut ilaq aț-țesbur i uqeṛṛuy-is iwakken a d-tbeggen belli seddaw lḥekma n wergaz-is i tella.
11:11 Ɣer Sidi Ṛebbi, ur d-tețțili tmeṭṭut mbla argaz, ur d-yețțili wergaz mbla tameṭṭut.
11:12 Axaṭer akken i d-tețwaxleq tmeṭṭut seg wergaz, akken daɣen i d-yețlal wergaz si tmeṭṭut, ayagi akk s ɣuṛ Sidi Ṛebbi i d-yekka.
11:13 Meyzet kunwi s yiman-nwen : eɛni yelha-yas i tmeṭṭut aț-țdeɛɛu ɣer Sidi Ṛebbi mbla ma tesburr ɣef wuqeṛṛuy-is ?
11:14 Ula d lɛadda n yemdanen tesselmed awen belli d lɛib i wergaz ma iṛebba acebbub-is.
11:15 Lameɛna d ccan ameqqran i tmeṭṭut ma tṛebba acebbub-is axaṭer yețțunefk-as-d iwakken a s-yili d asburru.
11:16 Ma yella win yebɣan ad iɣanen ɣef wannect-agi, ilaq ad iẓer belli nukni ur nesɛi ara tannumi-agi, ur telli ara daɣen di tejmuyaɛ n Sidi Ṛebbi.
11:17 A nɛeddi tura ɣer wayen nniḍen. Ɣef wayen yeɛnan tijmuyaɛ-nwen ur kkun-țcekkiṛeɣ ara, axaṭer ayen i deg ilaq aț-țeddum ɣer zdat, kunwi tețțuɣalem ɣer deffir.
11:18 Sliɣ belli m'ara tețnejmaɛem yețțili lxilaf gar-awen yerna umneɣ belli tella kra n tideț deg wayagi.
11:19 Ilaq a d-yili lxilaf-agi gar-awen iwakken a d-banen wid yeṭṭfen di liman seg wul.
11:20 M'ara tedduklem ɣer imensi n usmekti, ur txeddmem ara akken yebɣa Sidi Ṛebbi !
11:21 Axaṭer wa yețḥiri ad yečč lqut-is, wa mazal-it yelluẓ wayeḍ yeṛwa, yeskkeṛ.
11:22 Amek ! Ur tesɛim ara ixxamen nwen iwakken aț-țeččem aț-țeswem ? Neɣ tebɣam aț-țesseɣlim lqima n tejmaɛt n Sidi Ṛebbi, aț-țesneḥcamem wid ur nesɛi acemma ? D acu ara wen-d-iniɣ, a kkun cekkṛeɣ ? Ur kkun-țcekkiṛeɣ ara ɣef wayagi !
11:23 D ayen i yi-d-ițțunefken s ɣuṛ Sidi Ṛebbi i wen-slemdeɣ nekkini. Deg iḍ-nni i deg yețțuzenz Sidna Ɛisa, yeddem-ed aɣṛum,
11:24 yeḥmed Sidi Ṛebbi yebḍa-t yenna : « Wagi d lgețța-w yețțunefken fell awen, xeddmet ayagi iwakken a yi-d țmektayem. »
11:25 Daɣen, mi fukken učči, yeddem ed taqbuct yenna : « Taqbuct-agi d lemɛahda tajḍiṭ s idammen-iw ; xeddmet ayagi iwakken a yi-d-tețmektayem. »
11:26 Axaṭer kra n tikkelt i deg ara teččem seg weɣṛum-agi, i deg ara teswem si teqbuct agi, tețxebbiṛem s lmut n Lmasiḥ alamma d ass i deg ara d-yuɣal.
11:27 Daymi win ara yeččen seg weɣṛum-agi, ara yeswen si teqbuct-agi n usmekti n Lmasiḥ, m'ur sen-yefki ara lqima, yewwi ddnub ɣer yiri-s ɣef ddemma n lǧețța akk-d idammen n Lmasiḥ.
11:28 Ihi mkul yiwen ad ixemmem deg yiman-is uqbel ad yečč seg weɣṛum-nni neɣ ad isew si teqbuct-nni.
11:29 Axaṭer ma yella yiwen deg-wen yečča neɣ yeswa tiremt n usmekti n Lmasiḥ, mbla ma yefka lqima i lǧețța n Lmasiḥ, yewwi-d lɛiqab i yiman-is.
11:30 Ɣef wayagi i llan gar-awen aṭas n wid ihelken akk-d ineɛyuba, yerna aṭas deg-sen i gemmuten.
11:31 Lemmer nețḥadar ɣef yiman nneɣ, tili ur d-nețțawi ara lɛiqab n Sidi Ṛebbi fell-aneɣ.
11:32 S wakka m'ara ɣ-iɛaqeb Sidi Ṛebbi, yețṛebbi-yaɣ iwakken ur aɣ yețḥasab ara d wat n ddunit.
11:33 Ihi ay atmaten, asmi ara tennejmaɛem iwakken aț-țeččem, myeṛǧut wway gar-awen.
11:34 Ma llan wid yelluẓen, ad ččen uqbel deg wexxam-nsen iwakken ur d-tesseɣlayem ara lɛiqab n Sidi Ṛebbi fell-awen m'ara tennejmaɛem. Timsalin nniḍen a tent-fruɣ m'ara n-aseɣ.
12:1 Ay atmaten, ur bɣiɣ ara aț-țeqqimem mbla tamusni ɣef wayen yeɛnan ayen i d-yețțak Ṛṛuḥ iqedsen.
12:2 Teẓram belli asm'akken ur tuminem ara s Lmasiḥ, țțawwin kkun wiyaḍ tɛebbdem lmeṣnuɛat ur neneṭṭeq ara.
12:3 Tura ilaq aț-țeẓrem belli yiwen ur izmir a d-yini : « ad yețwanɛel Ɛisa Lmasiḥ » ma yella s Ṛṛuḥ iqedsen i gețmeslay. Daɣen yiwen ur izmir ad iched belli Ɛisa Lmasiḥ d Ssid-is, ma yella mačči s Ṛṛuḥ iqedsen i t-id-yenna.
12:4 Llan aṭas n leṣnaf n tukciwin n Ṛebbi, lameɛna yiwen n Ṛṛuḥ kan i gellan ;
12:5 aṭas n leṣnaf n leqdic i gellan meɛna yiwen n Ssid-nneɣ kan i nesɛa ;
12:6 aṭas n leṣnaf n lecɣal i gellan, meɛna Ṛebbi d yiwen, d nețța i ten-isedduyen akk deg-nneɣ meṛṛa.
12:7 Yal yiwen tețțunefk-as-d tukci n Ṛṛuḥ iqedsen i nnfeɛ-nneɣ meṛṛa.
12:8 Ihi Ṛṛuḥ iqedsen yefka-d i yiwen ad immeslay s ṣṣwab d lefhama, yefka-d i wayeḍ ad immeslay s tmusni.
12:9 Ṛṛuḥ-agi yefka daɣen i wayeḍ liman iǧehden, i wayeḍ tazmert s wayes ara yesseḥlu imuḍan ;
12:10 yefka daɣen i wayeḍ tazmert ad ixdem lbeṛhanat, ma d wayeḍ ad ițxebbiṛ s wayen i s-d-yețțassen s ɣuṛ Sidi Ṛebbi ; wayeḍ daɣen yefka-yas-ed tazmert s wayes ara yeɛqel ayen i d-ițțasen s ɣuṛ Ṛṛuḥ n Sidi Ṛebbi d wayen i d-ițțasen s ɣuṛ leṛwaḥ n diri ; wayeḍ yețțunefk-as-d ad immeslay timeslayin ur nețwassen ara ; wayeḍ daɣen yețțunefk-as-d a d-yessefhem timeslayin-agi ur nețwassen ara.
12:11 Ayagi akk itekk-ed seg yiwen n Ṛṛuḥ. Ṛṛuḥ iqedsen yețțak-ed ayagi meṛṛa akken yebɣa, i yal yiwen deg nneɣ.
12:12 Lǧețța n wemdan d yiwet, ɣas akken tesɛa aṭas n lemfaṣel. Lemfaṣel-agi ɣas deg waṭas yid-sen, d yiwet n lǧețța i llan ; akken daɣen i gella Lmasiḥ.
12:13 Axaṭer s yiwen n Ṛṛuḥ kan i nețwaɣḍes meṛṛa iwakken a nili d yiwet n lǧețța ; ama d at Isṛail neɣ d iyunaniyen, ama d aklan neɣ d iḥeṛṛiyen, seg yiwen n Ṛṛuḥ i neswa meṛṛa.
12:14 Lǧețța ur tebni ara ɣef yiwen n lmefṣel, lameɛna tebna ɣef waṭas n lemfaṣel.
12:15 Ma yenna-d uḍar : nekk mačči d afus ur țekkiɣ ara di lǧețța, eɛni imi ur yelli ara d afus ur ițekka ara ula d nețța di lǧețța ?
12:16 Ma yella yenna-d umeẓẓuɣ : nekk mačči ț-țiṭ, ur țekkiɣ ara di lǧețța, eɛni ț-țideț m'ur yelli ara ț-țiṭ ur ițekka ara ula d nețța di lǧețța ?
12:17 Ma yella lǧețța meṛṛa ț-țiṭ, amek ara tili tmesliwt ? Neɣ ma yella d ameẓẓuɣ kan i tella, amek ara yili wesriḥi ?
12:18 Sidi Ṛebbi yebna mkul lmefṣel di lǧețța akken i s-yehwa.
12:19 Ma yella lǧețța meṛṛa d yiwen n lmefṣel, anda-ț ihi lǧețța ?
12:20 S wakka ihi aṭas n lemfaṣel i gellan, meɛna lǧețța yiwet.
12:21 Tiṭ ur tezmir ara aț-țini i ufus : ur k-uḥwaǧeɣ ara ! Aqeṛṛuy ur yezmir ara ad yini i uḍaṛ : ur k-uḥwaǧeɣ ara.
12:22 Lemfaṣel-nni n lǧețța i d-yețbanen d imecṭaḥ, nefɛen aṭas.
12:23 Lemfaṣel n lǧețța iwumi ur nefki ara lqima, d nutni i nețḥadar akteṛ n wiyaḍ ; ihi d lemfaṣel ur nezmir ara a d-nebder i nețḥadar aṭas,
12:24 ma d wid yesɛan lqima, ur uḥwaǧen ara lemḥadra. Sidi Ṛebbi yebna lǧețța akken ara izegged lqima i lemfaṣel ixuṣṣen,
12:25 iwakken ur d-yețțili ara lxilaf ger lemfaṣel, meɛna ad țemḥadaren wway gar-asen.
12:26 Ma yella yiwen n lmefṣel yețwaqṛeḥ, wiyaḍ meṛṛa ad țwaqeṛḥen yid-es ; ma yella yețțunefk-as ccan i wayeḍ, wiyaḍ akk ad feṛḥen yid-es.
12:27 Kunwi meṛṛa d lǧețța n Lmasiḥ, yal yiwen deg-wen d lmefṣel di lǧețța-s, mkul yiwen deg umkan-is.
12:28 Di tejmaɛt n Lmasiḥ, Sidi Ṛebbi yesbedd uqbel ṛṛusul, deffir-nsen wid i d-yețxebbiṛen s ɣuṛ Sidi Ṛebbi, rnan-d wid yesselmaden, rnan-d daɣen wid yesɛan tazmert ad xedmen lbeṛhanat, wid yesɛan tazmert ad sseḥlun imuḍan, wid ara iɛiwnen wiyaḍ, wid ara yilin d imdebbṛen akk-d wid ara yemmeslayen timeslayin ur nețwassen ara.
12:29 Eɛni țțuceggɛen-d meṛṛa d ṛṛusul ? Neɣ țxebbiṛen-d akk s ɣuṛ Sidi Ṛebbi ? Sselmaden meṛṛa ? Xeddmen meṛṛa lbeṛhanat ?
12:30 Eɛni sɛan meṛṛa tazmert ad sseḥlun imuḍan, neɣ ad mmeslayen meṛṛa timeslayin ur nețwassen ara ? Neɣ zemren akk a d-sfehmen timeslayin-agi ?
12:31 Ihi a wen-d-iniɣ : nadit axiṛ ɣef tikciwin-nni inefɛen aṭas. A wen d-mleɣ tura abrid yifen akk iberdan.
13:1 Ɣas zemreɣ ad mmeslayeɣ timeslayin n ddunit meṛṛa, ad rnuɣ tid n lmalayekkat, m'ur sɛiɣ ara leḥmala n tideț, ad iliɣ am ṭṭbel yeddendunen neɣ nnaqus yeṭṭenṭunen.
13:2 Ɣas ma yețțunefk-iyi-d ad țxebbiṛeɣ s ɣuṛ Ṛebbi, ad fehmeɣ kra yellan d lbaḍna, ad sɛuɣ tamusni di mkul lḥaǧa, ɣas ad sɛuɣ liman s wayes i zemreɣ ad iniɣ i wedrar qleɛ iman-ik syagi tṛuḥeḍ ɣer wemkan ihina, m'ur sɛiɣ ara leḥmala ɣer wiyaḍ, nekk d ulac.
13:3 Ɣas daɣen ad feṛqeɣ ayen akk sɛiɣ i wid yelluẓen, ad rnuɣ ad sebbleɣ tudert-iw alamma d lmut ɣef ddemma n wiyaḍ, m'ur sɛiɣ ara leḥmala deg ul-iw, ayagi ur iyi-infiɛ ara.
13:4 Leḥmala n tideț tețțawi-d ṣṣbeṛ, leḥmala tețɛawan, leḥmala ur tesɛi ara tismin, ur tesɛi ara zzux, win yesɛan leḥmala deg ul-is ur yețcekkiṛ ara iman-is,
13:5 Win yesɛan leḥmala n tideț ur ițnadi ara ad ixdem cceṛ, ur yețnadi ara ɣef nnfeɛ-ines, ur izeɛɛef ur yețțaṭṭaf cceḥnat ;
13:6 Win yesɛan leḥmala ur ifeṛṛeḥ ara s lbaṭel meɛna ifeṛṛeḥ s lḥeqq;
13:7 leḥmala tețsamaḥ kullec, tețțamen, tessaram tsebbeṛ i kullec.
13:8 Axebbeṛ n wayen i d-yețțasen s ɣuṛ Ṛebbi ad ifak, timeslayin ur nețwassen ara ad ḥebsent, tamusni aț-țefnu, ma d leḥmala n tideț werǧin aț-țfak ;
13:9 axaṭer tamusni-nneɣ txuṣṣ, ayen nețbecciṛ s ɣuṛ Sidi Ṛebbi ur innekmal ara,
13:10 meɛna m'ara d-yaweḍ wayen innekmalen, ayen ixuṣṣen meṛṛa ad imḥu.
13:11 Asmi lliɣ d aqcic, țmeslayeɣ am weqcic, țxemmimeɣ, țmeyyizeɣ slɛeqliya n weqcic ; asmi uɣaleɣ d argaz, ǧǧiɣ lɛeqliya n weqcic.
13:12 Ass-agi, nețwali am akken di lemri yumsen, meɛna imiren a nuɣal a nwali akken ilaq ; ass-agi tamusni inu mazal txuṣṣ lameɛna ad uɣaleɣ ad issineɣ akken i yi-issen Sidi Ṛebbi.
13:13 Tura ihi tlata n leḥwayeǧ-agi i gesɛan lqima : liman, asirem d leḥmala ; lameɛna di tlata-agi, d lehmala i ț-țameqqrant.
14:1 Qbel kullec nadit aț-țesɛum leḥmala n tideț. Nadit daɣen ɣef tukciwin n Ṛṛuḥ iqedsen, lameɛna nadit axiṛ a d-țxebbiṛem s wayen i d-ițțasen s ɣuṛ Sidi Ṛebbi.
14:2 Win yețmeslayen tutlayin ur nețwassen ara, mačči i yemdanen i gețmeslay lameɛna i Ṛebbi, imi yiwen ur ifehhem acu i d-yeqqaṛ ; axaṭer s tezmert n Ṛṛuḥ iqedsen i d-iqqaṛ ayen ur nezmir a t-nefhem.
14:3 Ma d win i d-ițxebbiṛen s ɣuṛ Sidi Ṛebbi, ițmeslay-ed i yemdanen, yesnernay liman-nsen, inehhu-ten, yețṣebbiṛ-iten.
14:4 Win yețmeslayen tutlayin ur nețwassen ara, yesseǧhad iman-is di liman, ma d win i d-ițxebbiṛen s wayen i d-ițțasen s ɣuṛ Sidi Ṛebbi, yesseǧhad tajmaɛt n Sidi Ṛebbi meṛṛa.
14:5 Bɣiɣ aț-țemmeslayem meṛṛa s tutlayin ur nețwassen ara, lameɛna bɣiɣ axiṛ ma tețxebbiṛem s ɣuṛ Sidi Ṛebbi. Win yețxebbiṛen s ɣuṛ Sidi Ṛebbi yenfeɛ akteṛ n win yețmeslayen tutlayin-agi, anagar ma yella izmer a d-yessefhem ayen i d-yenna, iwakken tajmaɛt meṛṛa aț-țestenfeɛ.
14:6 Tura ay atmaten, lemmer a n-aseɣ ɣuṛ-wen a wen-d mmeslayeɣ s tutlayt ur nețwassen ara, deg wacu ara kkun-nefɛeɣ ? A kkun-nefɛeɣ ma wwiɣ-awen-d ayen i yi-d-ițțuweḥḥan d wayen i yi-d-yețțuxebṛen s ɣuṛ Sidi Ṛebbi, neɣ țamusni akk-d uselmed !
14:7 A d-nefk lemtel n dduzan n lmusiqa am tjewwaqt d snitra : ma yella ur yemxalaf ara ṣṣut-nsent, amek ara neɛqel ṣṣut n tjewaqt neɣ win n snitra ?
14:8 Neɣ daɣen m'ur neɛqil ara mliḥ ṣṣut n lbuq s wayes i țheggin imnayen iman-nsen ɣer imenɣi, anwa ara iheggin iman-is ɣer umenɣi ?
14:9 Kunwi daɣen, ma yella tneṭqem-d s tutlayt ur nețwassen ara, amek ara nefhem d acu i d-teqqaṛem ? Am akken tețmeslayem i waḍu !
14:10 Llant aṭas n tutlayin yemxalafen di ddunit, lameɛna sɛant akk lmeɛna.
14:11 Ma yella ur fhimeɣ ara tameslayt n walebɛaḍ, ad iliɣ d abeṛṛani ar ɣuṛ-es, nețța daɣen ad yili ɣuṛ-i d abeṛṛani.
14:12 Kunwi daɣen, imi tețnadim aț-țesɛum tukciwin i d-yețțak Ṛṛuḥ iqedsen, nadit axiṛ aț-țesɛum ayen ara inefɛen tajmaɛt n Sidi Ṛebbi.
14:13 Daymi, win yețmeslayen tutlayt ur netwassen ara ilaq ad issuter i Ṛebbi a s-d-yefk ad yessefhem ayen i d-iqqaṛ.
14:14 Axaṭer ma yella deɛɛuɣ s tutlayt ur nețwassen ara, d ṛṛuḥ-iw i gdeɛɛun ɣer Sidi Ṛebbi mačči d lefhama-inu.
14:15 D acu ara xedmeɣ ihi ? Ad dɛuɣ s ṛṛuḥ, lameɛna ad dɛuɣ daɣen s lefhama-inu ; ad cnuɣ s ṛṛuḥ, ad cnuɣ daɣen s lefhama-inu.
14:16 Axaṭer ma yella tḥemdeḍ Ṛebbi s ṛṛuḥ-ik kan s tutlayt ur nețwassen ara, win yeqqimen gar-awen, ur nessin ara, amek ara d-yini « amin » i yimeslayen-ik, m'ur yefhim ara d acu i d-teqqaṛeḍ ?
14:17 Ɣas yimeslayen-ik s wayes i tḥemdeḍ Ṛebbi gerrzen aṭas, ur nfiɛen ara win ur nefhim ara d acu i d-teqqaṛeḍ.
14:18 Ad ḥemdeɣ Ṛebbi imi țmeslayeɣ tutlayin ur nețwassen ara akteṛ-nwen meṛṛa.
14:19 Meɛna di tejmaɛt, axiṛ-iyi a d-iniɣ xemsa yimeslayen yețwafehmen iwakken ad lemden wiyaḍ, wala ɛecṛa alaf imeslayen s tutlayt ur nețwassen ara.
14:20 Ay atmaten, ur țțilit ara am arrac m'ara tmeyyzem ɣef kra, lameɛna sɛut lɛeqliya n imeqqranen ; ma ɣef wayen yeɛnan cceṛ, ilit am arrac.
14:21 Atan wayen yuran di tira : Sidi Ṛebbi yenna-d : A d-mmeslayeɣ i wegdud-agi+ seg imawen n ibeṛṛaniyen + s tutlayin nniḍen+ , meɛna ur iyi-d-smeḥsisen ara.+ +
14:22 Ihi tutlayin-agi ur nețwassen ara, d licaṛa i wid ur numin ara mačči i wid yumnen ; ma d win i d ițxebbiṛen s ɣuṛ Ṛebbi, d licaṛa i wid yumnen mačči i wid ur numin ara.
14:23 Ma yella nnejmaɛen imasiḥiyen meṛṛa deg yiwen wemkan, bdan țḥemmiden akk Sidi Ṛebbi s tutlayin ur nețwassen ara, ma kecmen-d yemdanen ur nessin ara ayagi neɣ wid ur numin ara s Lmasiḥ, eɛni ur d-qqaṛen ara tedrewcem ?
14:24 Meɛna ma yella țxebbiṛen-d akk s ɣuṛ Sidi Ṛebbi, ma ikcem-ed win ur numin ara neɣ win ur nessin ara, a d-yawi s lexbaṛ belli d amednub i gella ɣef ddemma n wayen yesla, ad iḥuss deg iman-is belli ad ițțuḥaseb ;
14:25 ayen yeffren deg ul-is a d-iban, dɣa ad yeɣli ɣer lqaɛa ɣef wudem, ad yeɛbed Sidi Ṛebbi ad yini : ț-țideț Ṛebbi gar-awen i gella !
14:26 D acu ihi i glaqen ay atmaten ? M'ara tennejmaɛem akken tellam : wa a d-yawi ccna, wayeḍ d aselmed, wayeḍ d aweḥḥi, wayeḍ timeslayin ur nețwassen ara, wayeḍ a tent-id issefhem ; kullec ad yețwaxdem i wesnerni n tejmaɛt.
14:27 Ma llan wid yețmeslayen timeslayin ur nețwassen ara, sin neɣ tlata a d-mmeslayen meɛna yal yiwen s nnuba-s, yerna ilaq ad yili win ara d-yesfehmen ayen i d-qqaṛen.
14:28 Ma ulac win ara d-yesfehmen, ad ssusmen axiṛ di tejmaɛt, ad mmeslayen deg iman-nsen kan akk-d Sidi Ṛebbi.
14:29 Ma llan wid i d-ițxebbiṛen s wayen i d-ițțasen s ɣuṛ Sidi Ṛebbi, sin neɣ tlata a d-mmeslayen, wiyaḍ ad meyzen ɣef wayen i d-nnan.
14:30 Ma yella gar-awen win iwumi i d-iweḥḥa Sidi Ṛebbi kra, ilaq ad iɛass alamma yessusem win akken yellan yețmeslay.
14:31 Tzemrem akk a d tețxebbiṛem s ɣuṛ Sidi Ṛebbi, meɛna wa deffir wa, iwakken atmaten meṛṛa ad lemden, ad innerni liman-nsen.
14:32 Win i d-ițxebbiṛen s ɣuṛ Sidi Ṛebbi yeḥkem deg wayen i d-iqqaṛ,
14:33 axaṭer Sidi Ṛebbi mačči d Ṛebbi n ussexṛeb, meɛna d win iḥemmlen lehna.
14:34 Am akken xeddmen di tejmuyaɛ n wid iḍuɛen Sidi Ṛebbi, ilaq tilawin ad ssusment di tejmaɛt, ur ilaq ara a d-grent iman-nsent ; meɛna ad qadṛent tajmaɛt, ad aɣent awal akken i t-id-tenna ccariɛa.
14:35 Ma yella bɣant ad steqsint ɣef wayen ur fhiment ara, ad steqsint irgazen-nsent deg wexxam ; axaṭer ur yessefk ara i tmeṭṭut a d-ger iman-is di tejmaɛt.
14:36 Eɛni s ɣuṛ-wen i d-yekka wawal n Ṛebbi ? Neɣ ɣuṛ-wen kan i gella ?
14:37 Ma yella yiwen deg-wen iwala iman-is yețweḥḥi-yas-d Sidi Ṛebbi neɣ yețxebbiṛ-ed s ɣuṛ-es, ilaq ad iɛqel belli ayen akka i wen-d-uriɣ d lameṛ n Sidi Ṛebbi ;
14:38 meɛna ma yella inkeṛ-it, iban belli ur yețwaqbel ara ɣer Sidi Ṛebbi.
14:39 Akka ihi ay atmaten, ssirmet a d-tețxebbiṛem s ɣuṛ Ṛebbi. Ur qeṭṭɛet ara i win yebɣan ad immeslay s tutlayin ur nețwassen ara,
14:40 acu kan xḍut i ussexṛeb, xedmet kullec s țțawil.
15:1 Ay atmaten, bɣiɣ a wen-d smektiɣ tura lexbaṛ n lxiṛ i wen-d-ssawḍeɣ, win akken i tqeblem yerna tḥerzem-t ;
15:2 s Lexbaṛ agi n lxiṛ i tețwasellkem ma yella tettebɛem-t akken i wen-t-id-nniɣ, neɣ m'ulac liman-nwen am akken d aḍu.
15:3 Slemdeɣ-awen di tazwara ayen i lemdeɣ nekkini : Lmasiḥ yemmut ɣef ddnubat-nneɣ akken yura ;
15:4 yețwamḍel, yuɣal-ed ɣer tudert ass wis tlata, akken i t-id-nnant tira iqedsen.
15:5 Iwala-t Buṭrus, walan-t daɣen ṛṛusul di tnac yid-sen.
15:6 Rnan walan-t daɣen akteṛ n xemsmeyya n watmaten deg yiwet n teswiɛt ; aṭas deg-sen mazal-iten ddren ar tura, ma d kra deg-sen mmuten.
15:7 Yerna iwala-t Yeɛqub akk-d ṛṛusul meṛṛa.
15:8 Mi t-walan akk, walaɣ-t idheṛ-iyi-d daɣen i nekkini yellan d ulac.
15:9 Nekk, yellan d aneggaru akk di ṛṛusul, ur uklaleɣ ara ad țțusemmiɣ d ṛṛasul axaṭer lliɣ țqehhiṛeɣ tajmaɛt n warraw n Ṛebbi.
15:10 S ṛṛeḥma n Sidi Ṛebbi i wwḍeɣ ɣer wayen akka i lliɣ tura ; ṛṛeḥma i yi-d-ifka ur tṛuḥ ara deg ulac, lameɛna uɣaleɣ xedmeɣ akteṛ-nsen meṛṛa, mačči s yiman-iw, meɛna s ṛṛeḥma n Sidi Ṛebbi yellan yid-i.
15:11 S wakka ihi, ama d nekk ama d nutni, atah wayen i nețbecciṛ yerna d ayen s wayes i tumnem.
15:12 Ma neqqaṛ belli Lmasiḥ yeḥya-d si ger lmegtin, amek ihi kra deg-wen qqaṛen ulac ḥeggu n lmegtin ?
15:13 Ma yella ulac ḥeggu n lmegtin, ihi Lmasiḥ daɣen ur d-iḥyi ara.
15:14 Ma yella ihi Lmasiḥ ur d-iḥyi ara, ayen i nețbecciṛ d aḍu, ayen s wayes tumnem daɣen d aḍu.
15:15 Lemmer ț-țideț lmegtin ur d ḥeggun ara, neskaddeb ɣef Sidi Ṛebbi nukni i d-icehden belli yesseḥya-d Lmasiḥ si ger lmegtin. Lemmer ur t-id-isseḥyi ara, ihi lmegtin ur d-ḥeggun ara ;
15:16 axaṭer ma yella lmegtin ur d-ḥeggun ara, Lmasiḥ daɣen ur d-iḥyi ara.
15:17 Ma yella Lmasiḥ ur d-iḥyi ara, ihi liman-nwen am akken d aḍu, mazal-ikkun di ddnub-nwen,
15:18 ula d imasiḥiyen yemmuten negren, liman-nsen iṛuḥ d ulac.
15:19 Ma yella asirem-nneɣ di Lmasiḥ di ddunit-agi kan i gella, d nukni i gețɣiḍen akteṛ n yemdanen n ddunit meṛṛa.
15:20 Meɛna Lmasiḥ iḥya-d si lmut, d nețța i d amezwaru i d-iḥyan ɣef wid akk yemmuten ;
15:21 axaṭer, am akken i d-tekcem lmut ɣer ddunit s yiwen wergaz, s yiwen wergaz daɣen i d-yusa ḥeggu n lmegtin.
15:22 Am akken i weṛten meṛṛa yemdanen lmut imi d-kkan s ɣuṛ Adam, akken daɣen wid akk yumnen s Lmasiḥ a d-ḥyun si ger lmegtin imi umnen yis,
15:23 ḥeggu-agi ilaq a d-idṛu di lweqt-is : Lmasiḥ iḥya-d d amezwaru, ass n tuɣalin-is a d-ḥyun meṛṛa wid yellan d ayla-s.
15:24 Imiren a d-taweḍ taggara, Lmasiḥ ad issenger tizmar, lḥekmat d wid iḥekmen ; ad yerr tagelda i Sidi Ṛebbi Baba-tneɣ.
15:25 Axaṭer ilaq Lmasiḥ ad yeḥkem alamma yerra iɛdawen-is seddaw iḍaṛṛen-is.
15:26 Aɛdaw aneggaru ara yessenger, d lmut.
15:27 Axaṭer am akken yura : Sidi Ṛebbi yerra kullec seddaw yiḍaṛṛen-is+ . Meɛna mi gura belli kullec yuɣal seddaw yiḍaṛṛen-is, iban belli Win yerran kullec seddaw yidaṛṛen-is ur ițekki ara.
15:28 M'ara yuɣal kullec ger ifassen n Lmasiḥ, imiren nețța yellan d mmi-s, ad yuɣal seddaw n lḥekma n win i s-d-yefkan kullec ; iwakken Sidi Ṛebbi ad yeḥkem ɣef kullec.
15:29 Kra n yemdanen țnadin ad țwaɣedṣen ɣas lukan ad awḍen ɣer lmut,f+ lemmer ț-țideț lmegtin ur d-ḥeggun ara, acuɣeṛ ihi i țnadin ad țwaɣedṣen ?
15:30 I nukni, acimi i nețqabal lmut kull ass ?
15:31 Ay atmaten, yal ass țwaliɣ lmut ger wallen-iw ; s tideț i wen-d-nniɣ ayagi axaṭer tellam d sebba n zzux-iw imi tedduklem d Ssid-nneɣ Ɛisa Lmasiḥ.
15:32 Ma yella ɣef ddemma n ccan n yemdanen i nnuɣeɣ d lewḥuc di temdint n Ifasus, acu n lfayda i sɛiɣ ? Ihi m'ur d-ḥeggun ara lmegtin : a nṛuḥ kan a nečč, a nsew axaṭer azekka a nemmet akken i t-id-iqqaṛ yiwen n lemtel.
15:33 Ḥadret aț-țețwakellxem, axaṭer tikli d yemcumen tessufuɣ i webrid.
15:34 Uɣalet-ed ɣer leɛqel nwen, xḍut i yir abrid ; axaṭer kra deg-wen țeddun am akken ur ssinen ara Ṛebbi ; ayagi nniɣ-t-id iwakken aț-țenneḥcamem.
15:35 Meɛna alebɛaḍ a d-yini : « amek ara d-ḥyun lmegtin ? Amek ara tili lǧețța s wayes ara d-uɣalen ? »
15:36 A win ur nefhim ! Ayen ara tzerɛeḍ m'ur yemmut ara deg wakal, ur d-ițamɣay ara.
15:37 Ayen akken i tzerɛeḍ mačči d ayen i d-yemɣin meɛna d aɛeqqa kan n yired neɣ n zerriɛa nniḍen.
15:38 Imiren Sidi Ṛebbi a s-yefk lǧețța akken yebɣa, yal zzerriɛa a s-yefk ṣṣifa i s-ilaqen.
15:39 Seg wayen akk yețțidiren ur sɛin ara irkul yiwet n ṣṣifa ; ṣṣifa n wemdan weḥd-es, tin n lmal weḥd-es, tin n yefṛax weḥd-es, tin n iselman daɣen weḥd-es.
15:40 Llant daɣen ṣṣifat n igenwan akk-d ṣṣifat n ddunit, yal yiwet s tafat-is ;
15:41 tafat n yiṭij weḥd-es, tafat n waggur weḥd-es, tafat n yitran daɣen weḥd-es ; ula seg itri ɣer wayeḍ temxalaf tafat-nsen.
15:42 Akka ara tedṛu asm'ara d-ḥyun lmegtin. Lǧețța m'ara tekcem akal, trekku ; meɛna m'ara d-teḥyu ur tețțuɣal ara aț-țerku.
15:43 M'ara ț-țerren ɣer wakal tețțuɣal d ulac, meɛna m'ara d-teḥyu, a d-teḥyu s ccan d ameqqran. M'ara ț-țerren ɣer wakal teffeɣ-iț tezmert, m'ara d-teḥyu a d-teḥyu s lǧehd d ameqqran.
15:44 Tekcem ɣer wakal s yiwet n ṣṣifa, a d-teḥyu s ṣṣifa nniḍen ; akken tella lǧețța n wemdan, tella daɣen lǧețța n Ṛṛuḥ.
15:45 Daymi i d-nnant tira iqedsen : Adem yellan d amdan amezwaru yuɣal d amdan yeddren, meɛna Adam aneggaru, d Ṛṛuḥ i d-yețțaken tudert.
15:46 Mačči d amdan n ṛṛuḥ i d-yusan d amezwaru, meɛna d amdan n ddunit, amdan n ṛṛuḥ yerna-d deffir-es.
15:47 Amdan amezwaru yekka-d seg wakal, d amdan n ddunit ; amdan wis sin yusa-d seg igenni.
15:48 Akken yella wemdan n ddunit, ara yilin yemdanen n ddunit ; daɣen akken yella wemdan n igenwan ara yilin yemdanen n igenwan.
15:49 Akken i ncuba ɣer wemdan n ddunit ara ncabi ɣer wemdan n igenwan.
15:50 Ay atmaten, atan wayen bɣiɣ a d-iniɣ : lǧețța n weksum d idammen ur tweṛṛet ara tageldit n Ṛebbi. Ayen ara yemten ur yezmir ara ad yewṛet ayen ur nețmețțat ara.
15:51 A wen-d-iniɣ yiwet n lbaḍna : ur nețɛedday ara akk si lmut meɛna lǧețțat-nneɣ ad nbeddalent.
15:52 Deg yiwet n teswiɛt, qqen tiṭ-ik teldiḍ-ț, m'ara d-inṭeq lbuq aneggaru, axaṭer lbuq a d-inṭeq, lmegtin a d-ḥyun ur țțuɣalen ara ad mmten, ma d wid i d-yufa lḥal mazal-iten ddren, ad beddlen ṣṣifa.
15:53 Ilaq lǧețța-yagi irekkun aț-țels ayen ur nrekku ara, lǧețța ara yemten aț-țels ayen ur nețmețțat ara.
15:54 Asm'ara tels lǧețța-agi irekkun ayen ur nrekku, asmi ara tels lǧețța-agi ara yemten ayen ur nețmețțat, ad yedṛu wawal-nni yuran di tira iqedsen : Tazmert n Sidi Ṛebbi teɣleb lmut, tessebleɛ-iț. +
15:55 A lmut, anida-ț tezmert-im ? A lmut, anda-ț tsiqest-im + ?
15:56 Tisiqest n lmut, d ddnub ; ma d ddnub, d ccariɛa i d-isbeggnen tazmert-is.
15:57 A neḥmed Sidi Ṛebbi i ɣ-d-yefkan tazmert-is s Ssid-nneɣ Ɛisa Lmasiḥ !
15:58 S wakka ay atmaten eɛzizen, ǧehdet ur ɣellit ara. Țnernit kul ass di lecɣal n Ssid-nneɣ, ẓret belli leɛtab-nwen ɣef ddemma n Ssid-nneɣ ur yețțili ara mbla lfayda.
16:1 Ɣef wayen yeɛnan ajmaɛ n yedrimen i watmaten n temdint n Lquds yellan di lexṣaṣ, xedmet akken i weṣṣaɣ ad xedmen di tejmuyaɛ n tmurt n Galasya.
16:2 Mkul ass amezwaru n dduṛt, ilaq yal yiwen deg-wen ad yerr di rrif ayen iwumi yezmer n yedrimen, ur țṛaǧut ara a n-awḍeɣ d wamek ara ten-id jemɛem.
16:3 M'ara n-awḍeɣ, ad ceggɛeɣ wid ara d-textiṛem, a sen-fkeɣ tibṛatin, ad ṛuḥen ad awin ayen akken i d-tjemɛem ɣer temdint n Lquds.
16:4 Ma yella twalam ilaq ad ṛuḥeɣ nekk s yiman-iw, ad ddun yid-i.
16:5 Ad zegreɣ qbel tamurt n Masidunya d wamek ara n-aseɣ ɣuṛ-wen, axaṭer ilaq-iyi a n-ɛeddiɣ syenna.
16:6 Ad qqimeɣ kra n wussan, neɣ ahat ad sɛeddiɣ ccetwa ɣuṛ-wen, s wakka aț-țzemrem a yi-tɛiwnem iwakken ad kemleɣ abrid-iw.
16:7 Tikkelt-agi, ur bɣiɣ ara a n-ɛeddiɣ d abrid kan, meɛna ssarameɣ ad qqimeɣ kra n lweqt ɣuṛ-wen, ma yebɣa Sidi Ṛebbi.
16:8 Tura, aql-i ad qqimeɣ dagi di temdint n Ifasus, alamma d ass n lɛid n wass wis xemsin.
16:9 Axaṭer ldint iyi-d tewwura iwakken ad xedmeɣ yiwen ccɣel d ameqqran, ɣas akken aṭas n yeɛdawen i gellan.
16:10 M'ara n-iɛeddi ɣuṛ-wen gma tneɣ Timuti, lhit-ed yid-es a s-ikkes ukukru axaṭer d aqeddac n Sidi Ṛebbi i gella am nekk.
16:11 Ḥadret ad yili win ara t-iḥeqṛen. Ɛiwnet-eț ad ikemmel abrid-is iwakken a d-yaweḍ ɣuṛ-i di lehna ; aql-aɣ nețṛaǧu-t nekk d watmaten.
16:12 Ma d gma-tneɣ Abulus, nhiɣ-t aṭas iwakken a n-iddu d watmaten nniḍen ara n-yuɣalen ɣuṛ-wen, meɛna ur yebɣi ara a n-iṛuḥ tura ; a n-yas m'ara s-iserreḥ lḥal.
16:13 Ɛasset, ṭṭfet di liman, ilit d irgazen, ǧehdet.
16:14 Xedmet kullec s leḥmala.
16:15 Tessnem Stifanas ț-țwacult-is, teẓram belli di tmurt n Akaya d nutni i gumnen d imezwura, yerna uɣalen d iqeddacen ɣef wegdud n Sidi Ṛebbi. Ad ssutreɣ deg-wen ay atmaten,
16:16 aț-țaɣem awal i yergazen am wigi, aț-țqadṛem wid akk yețțekkin di leqdic yid-sen.
16:17 Aql-i feṛḥeɣ mi d-usan Stifanas, Furtunatus akk-d Axaykus ; feṛḥeɣ yis-sen am akken d kunwi.
16:18 axaṭer hednen ul-iw d wulawen nwen. Ilaq a nissin a nefk lqima i yergazen am wigi.
16:19 Tijmuyaɛ n tmura n Asya țselliment-ed fell-awen. Akilas akk-d Brisila d wid yețnejmaɛen deg wexxam-nsen țsellimen-d fell-awen s yisem n Ssid-nneɣ.
16:20 Atmaten akk yellan dagi țsellimen-d fell-awen. Msalamet wway gar-awen s sslam n tegmaț.
16:21 Nekk Bulus, s ufus-iw i d-uriɣ imeslayen-agi n sslam.
16:22 Win ur nḥemmel ara Ssid-nneɣ atan ad yețwanɛel ! Marana-ta, Ssid-nneɣ iteddu-d.
16:23 Ṛṛeḥma n Sidna Ɛisa aț-țili fell-awen !
16:24 Ḥemmleɣ-kkun meṛṛa s yisem n Ɛisa Lmasiḥ.

robotstxt: allowed

filter: keep


text:
LEZZAYER TAMANAƔT – Lezzayer d Bṛiṭanya tamuqṛant senyant ass n letniyen di Lezzayer tamanaɣt, amtawa yerzan amɛawen deg usnerni n weswir deg uselmed n tutlayt n teglizit s usileɣ n yemsulɣen deg weḥric-agi.
Amtawa tessenya-t tneɣlaft usegmi aɣelnaw, Nouria Benghabrit akk d unmahal n Tgelda yeddukklen n Bṛiṭanya Tamuqṛant di Lezzayer, Andrew Noble.
Massa Benghebrit twekked-d deg yiwet n teɣṛi i tɣamsa d akken amtawa "yerza asnerni n weswir uselmed n tutlayt n teglizit, asileɣ n yemsulɣen".
Mas Noble iwekked-d si tama-s, d akken llant-d aṭaṣ n temliliyin akk d tneɣlaft usegmi aɣelnaw deg yiswi n usnerni n weswir uselmed n teglizit di Lezzayer".


text:
Ameskan ibḍa d taggayin:
Ameskan awsil
Ameskan amqim
Ameskan arawsan
1. Ameskan awsil:
d aferdis s wacu neskanay ayen illan ama d amdan ama d taYawsa… atg…
talYa umeskan awsil ur tettenbeddal ara almend n tewsit d wemḍan.
Ameskan awsil degs krad (3) lesnaf:
ameskan n wayen n da
a, agi (agini) ayyi, (ayyini)
md : argaz a
ameskan n wayen n dihin
ihin, ihinna, in, inna
md: argaz ihin
ameskan n wayen illan d anabay
nni, (n)
md: argaz nni.
lxalt nni.
taqcict nni.
irgazen nni.
2. Ameskan ameqim:
amaris is d win n yisem.
Γef wakka i itwaḥsab d isem u itbeddil talYa almend n tewsit d wemḍan am yisem, dacu kan ur itbeddil ara addad.
Ameskan ameqim abḍa daYen d lesnaf:
ameskan n wayen n da
ameskan n wayen n dihin
3. ameskan arawsan:
am netta am umeskan amqim itwaḥsab d isem, amaris is am win n yisem, d acu kan ur itbeddil ara talYa almend n tewsit d wemḍan (dima d asuf amalay), maena itbeddil addad.
aya, ayen, ayenni
md: aya ikka-d seg wedrar
meslayen Yef wayenni
Llan imeskanen udmawanen nniḍen amaris nsen am win n yisem, dacu kan ur tbeddilen ara addad axaṭer dima ttezwiren ama i yisem ama i wemyag ama i umernu.
4. Imsenned umeskan:
imsenned umeskan d wiyya:
winnat: nesseqdac it mara netmeslay Yef wemdan.
ayennat: nesseqdac it mara netmeslay Yef tYawsa.
asuf amalay : ayennat
asuf unti: tayennatt
asget amalay: iyennaten
asget unti: tiyennatin
wayeḍ: itbeddil talYa almend n tesit d wemdan.
asuf amalay: wayeḍ
asuf unti: tayeḍ
asget amalay: wiyyaḍ
asget unti: tiyyaḍ
nniḍen, nniḍnin
ur itbeddil ara talYa almend n tewsit d wemḍan.
md: argaz nniḍen
irgazen nniḍen
taqcict nniḍen
lxalat nniḍen


text:
Imi d nulfant tmessraffgin (labyuwat), imiren ttinigen medden. DYa yiwen ira (ibYa) ad iṛuḥ ar Fṛansa, ad iṭṭef timsriffegt, dacu yugad. Inna-yas “amer tura timsriffegt agi a d-teYli, ad mmteY ur yi-terri tmara !"
DYa iṛuḥ ad izeṛ amYar azemni - zikenni, mi yeeweq yiwen, yeḥwaǧ win ara s-d-immeln iberdan, ad iṛuḥ ar wemYar azemni - isteqsa-t, inna-yas : "Ay amYar azemni, bYiY ad ṛuḥeY di temsriffegt, dacu bYiY ad zreY m’ad mmteY neY ala !”
AmYar azemni inna-yas-d : "A mmi, ad temmteḍ ma teččuṛ-ak ! Deg genni naY di tmurt, ma teččur-ak...”
DYa winna inna-yas : “Tura ma d nek umi teččuṛ mmuteY, Yas. UgadeY ma teččuṛ-as i win ara ynehṛen timessriffegt, ad immet, nek ad dduY di leYlaḍ : ad mmteY ur yi teččuṛ !”
Masin,
1999.


text:
mercredi 14 mai 2014
Hymne National de La Kabylie ( KABYLIA NATIONAL ANTHEM )
Mise en ligne le 27 avr. 2010
Hymne national de Kabylie composer une l'occasion de la proclamation du Gouvernement provisoire de la Kabylie autonome. Texte en kabyle: ASS N TLELLI D cul-cul un id n tlelli D ass i deg aɣlan aqvayli Yufrar-d ger tmura Yal Yiwen annonce- d ittwali Taseddaṛt i fi Nuli Nnig-s ur d-Ikki kra Xas ma tikwal nYelli Ur ǧin i neḥvis Tikli Nessawaḍ di taggara ITIJ i si-d neflali Assa azekka un nili Mi nezga nvedd i tnekra Nekni d aɣref n tlelli Nekni d Tafat i tmuɣli d fois Nekni d wuzzal Nekni d tamurt d igenni Nekni d Agur d tziri Nekni d iseɣ d wazal Nekni d tiẓet d Tayri D talemmast ak d yiri Nekni d illel d Wakal Nezmer i tniri d Tizgi Afus ur ittergigi ɣef talwit nezmer i ccwal Nekni d azref d isekkim Allemagne imeqranen un neqqim Nekkni d tifrat d umtawi Nekni d AFDiS d ugelzim Yeddan d tussna d uvelkim Fellaɣ teḥṛes neɣ d llwi. Isém nneɣ Aqvayli d afzim F Nyir d Amaziɣ d urqim Fellas lḥif à nezwi Kkert ak ° une -ɣid Walim D nnuva nneɣ un ɣ-d tezzim Assa-yi a-tt id nawi. En attente d'Translation juin académique en Français!
Aucun commentaire:
Inscription à : Publier les commentaires (Atom)


text:
LEZZAYER TAMANEƔT– Tenna-d tneɣlaft n ussegmi aɣelnaw, Nouria Benghabrit, dakken tefka ttesriḥ i yinemhalen n ussegmi ad smersen iselmaden uɛḍilen d yimestaɣen deg wemkan n yiselmaden imsundad ay igan asunded, acḥal n ledwaṛ aya deg wacḥal n twilayin s teɣri n Useqqamu Aɣelnaw Afulman n Yixeddamen n Usselmed (CNASPESTE).
Deg yiwet n tseɣrut i Tnegga n Yisalan n Lezzayer, deg yijifeṛ n weklas n « Malhamet Yennayer » (Tifufit n Yennayer) ay d-cnan yibalmuden n tzeɣɣa n Aissai-Messaoudi, tenna-d tneɣlaft dakken « lmufid netta ad neḍmen i yibalmuden akemmel n temsirin deg twilayin n Tizi Wezzu, Leblida d Bgayet » ay iḥuza umussu-a, yernu twekked-d dakken tefka ttesriḥ i yinemhalen n ussegmi ad smersen iselmaden uɛḍilen d yimestaɣen akken ad ḍemnen akemmel n tezrawin i yibalmuden yernu ad ten-id-swejden i yikayaden.
Tiwwura n udiwenni d yenmula d tiddukliwin n yimawlan n yibalmuden mazal « reẓment », ɣef wakken ay d-twekked Massa Benghabrit, maca tules twekked-d daɣ dakken aɣlif-nnes iɛewwel ad yeḍmen akemmel n temsirin n yibalmuden, ladɣa wid ara yesɛeddin ikayaden ixataren aseggas-a.
Tfureṣ daɣ tneɣlaft tagnit ad d-tger tiɣri i yiselmaden imsundad akken ad d-qqlen ɣer tesnagt yernu ad qqlen ɣer usselmed deg leṣlaḥ n yibalmuden, yernu txebber-d dakken yella-d, ass n ttlata tameddit, wemyager gar Tfidiṛalit Taɣelnawt n Tiddukliwin n Yimawlan n Yibalmuden d weɣlif i lmend n « ussekyed n yiɣeblan yerzan asunded n yiselmaden deg twilayin-nni ay d-yettwabedren ».


text:
Tawrat
Tawrat (neɣ Turat, s taɛebrit תּוֹרָה 'tteɛlim') d adlis n ddin n Tudayt, am Leqran d adlis n ddin n Islam. Ɣur Udayen nttat d awal n Ṛebbi i yefka Musa i Ayt Israyil.
Dg-es llan xemsa n wedlisen:
- בראשית 'Bereycit' = 'di tazwara'
- שמות Cemot = 'isma'
- ויקרא Wayiqra = 'd yetiɣri'
- במדבר Bammidbar = 'di yeqqar'
- דברים Debarim = 'awal'
Deg Bereycit yella amezruy n ddunit d n leqbilt n Wudayen ('ayt yisrayil'). Deg Cemot ddejen ayt yisrayel Maṣer d ruḥn s Israyil. Deg wayiqra yenna-yas Ṛebbi i Moce ger Lewiyim.
Tawrat d deg wedlis wabaraw, Tanax, d wedlis n Nebiyim d d wedlis n Ketubim.


text:
Averroès
Averroès, d isem alatini n Abul-Walid Muḥemmed ibn Rucd, n 'Cordoue', neɣ Abu lwalid Muḥemmed ibn Aḥmed ibn Muḥemmed ibn Aḥmed ibn Aḥmed ibn Rucd, s taɛrabt ( أبو الوليد محمد بن احمد بن محمد بن احمد بن احمد بن رشد ). D amusnaw n ddin, n izerfan, n tusnakt, d afelsafi, d amejjay, di tidmi XII.
Averroès, laṣel-is d amaziɣ si mennaṭ n Merruk, ilul di 1126 di Kurdu di tmurt n Spenyul, imut di 10 dujenbir 1198 di Merrakec, tamurt n Merruk.
Tiktiwin ines af ayen yura ufilusuf agriki 'Aristut', ttuseqlent ar tlatinit deg 1230. Isemlal tafilusufit taristukratit akw tneslemt. D netta iskecmen idles agriki d weɛrab ar umaḍal umalu.
Amseḍru isura amaṣri Yusef Cahin ixdem asaru fell-as deg 1997, isem-is 'Le destin'.
Tamselyut[ẓreg | ẓreg aɣbalu]
- Wikipedia s tefransist


text:
AWEQAS (SIWEL) – Tadukli n Ayt Ʃisa, akken tuY tanumi, sya Yer da tettawid icennayen, at umezgun, d yimedyazen Yer ubraḥ n ButeYwa, deg iswi n tukksa n lxiq d useḥbiber Yef tnekkit Taqbaylit d yidles amaziY s umata. Γef waya ddurt yezrin, Tadukli tnecded tacennayt tameqqrant Malika Dumran.
Areqqas n saɛɛa ad yili Yer lewhi n 21h, imi yebda wahil n cna deg umezgun n ButeYwa. D Lɛaziz Cekkal, mmi-s n taddart n Ayt Ʃissa, i yeldin tawwurt s tezlatin-is s wudem unsib. Sin akin tagennit tettunefk i yiwet terbaɛt n yinelmaden i d-yusan si Tizi Wezzu, ssawalen-as Agraw “Freehead” i yesduqsen azayez s cna-nsen atrar. Tendel-itt tnaẓurt taqbaylit n cna tamḥaddit s uYanib atrar Malika Dumran. Tezwar-d s tezlitt « asaru », seg-mi tebda wid tid i d-yusan ad twalin zgan cennun yid-s meẓẓi meqqer, tulawin arrac.
Tekfa tmeYra n cna lewhi n 23h, yerna aṭas n yimeYnasen d imyura i d-yusan seg yal tiYmert n tmurt n Yiqbayliyen ad walin tacennayt-tameYnast, gar-asen adamsan Ḥusin Tulayt, amsenselkam Muḥend Belqasem, amaru-amazṛag Racid Ulebsir, d wiyaḍ yal yiwen s yisem-is.
Asnemmer n tselwayt n Tdukli n Ayt Ʃisa Ğabri Farida:
Tanemmirt i wid d tid i yettekan di tmeYra n cna n Teqbaylit i d-thegga tdukli n At Ʃissa, imi i d-tenced Massa Malika Dumran Yer ubraḥ n umezgun n ButeYwa, d terbaɛt n ilemziyen “Freeheda”, rnu Mass Lɛaziz Cekal acennay n taddart n Ayt Ʃissa.
Tanemmirt daYen i Mass Akli Muhubi i d-yefkfan timɛiwna s wazal-is s udlis i d-yura « Timuɛay ». Bla ma shiY imma Ḥlima i d-isewwen imensi.
Tanemmirt i yiwaziwen d twaziwen i d-ibedden am yiwen, myuṭṭafen afus deg ufus almi d tagara n leqdic, kul yiwen s yisem-is, kul yiwen ad iɛqel iman-is.
SIWEL 122200 Sep 17 UTC


text:
Imghi-d yan ujjig ger ijddigen n tawssna tamzight, s iffasen n Mass Ssafi Ali Moumen ihiyya adlis nes n uswingem ger mnnaw isqsiten n tilawt n ufgan ,adlis ar ittawi s isqsiten t tflsaft, ig amzwaru g w-anaw ad n tirra s tamazight, mklli iga dagh amzwaru s wi lli flesnin mas askkil n tfinagh izdar ad yasi tamasayt ad isslkem iswingimen negh ,ayyuz i Ssafi Ali Moumen .
Adis issagh as AGHARAS N URGH illa gh 400 tasna s yan udem ihiyyan. ig w-atig nes 50 n udrim (50 Dhs).
Agharas n urgh (Ssafi moumen Ali)
Imghi-d yan ujjig ger ijddigen n tawssna tamzight, s iffasen n Mass Ssafi Ali Moumen ihiyya adlis nes n uswingem ger mnnaw isqsiten n tilawt n ufgan ,adlis ar ittawi s isqsiten t tflsaft, ig amzwaru g w-anaw ad n tirra s tamazight, mklli iga dagh amzwaru s wi lli flesnin mas askkil n tfinagh izdar ad yasi tamasayt ad isslkem iswingimen negh ,ayyuz i Ssafi Ali Moumen .


text:
Isufegh-d Usqamu Unnig n Timmuzgha g tmurt n Dzayer aseggwas a-d, yan umawal amazigh amaynu g iger n usesfer (médecine),
Category: Amawal
Dictionnaire / Amawal
Asegzawal aynutlay amazigh
Isufegh-d Dr Kamal Buemara, anemmal g tadala n tutlayt d tagherma tamazight g tasdawit n Bgayt, asegzawal aynutlay amazigh amezwaru. Assagh nes Issin, tili gi-s 6000 n tudift.
Issin, asegzawal aynutlay Taqbaylit-Taqbaylit, ifegh-d seg teẓrigin L’odysée, g Tizi Wezz aẓwan n sidyur 2010.
Tawuri a-d tamenzut tga yat tasurift tamaynut d tameqrant g iger n useknawal amazigh d tasnilest tamazight s…
Amawal Amazigh Amsghan
Mekk lli nssen, tawwuri n ifssi ar tegga tanatamt immimen, mayan ad isker gwmatanegh Alardi Mbarek lli nssen bahra gh


text:
Inzan d Lemɛun (timeɛnay) d awalen ɣer-sen anamek yetwasnen, u tutcen anamek yict ma twajemlen jmiɛ di tict n tefyirt. Nessen ukk matta yella wexxam, u matta yella iwlelli, beṣṣeḥ ma nenna: tiddukla a sawan teḍra-s am texxamt n yiwlelli; ...Afficher la suite
Linguistique
Inzan d tmaɛnay si timawit ɣer tira ( 1. Tamsideft)
Yiles-nneɣ netta d lɛult tamezwarut ayes netxemmam u ayes nɛeqqel timsal, tella deg ul n wa ay yetwaqqaren fell-as « amdan ». Yilsawen ttembeddilent, tisewwaɛ, ɣer udmawen yyiḍ n tutlayt, tɣawsa ay yeteǧǧan ambuddel n wudem ayes netqabal yudan(1) . Tamsalt temeqṛant ...Afficher la suite
Isem N Ṛebbi s tcawit
Isem n Ṛebbi s tcawit ɣer-i zik ur yelli-ca d lmuckil , xaṭeṛ maci d win ur yetwassinen-ca areb s yisem am lɛemri niɣ d Beɣduc , niɣ d win ur d-issawalen-ca areb syisem yerni ur ḥareɣ-ca deg-s labas sima ...Afficher la suite
Matta n Tmaziɣt tunṢibt ara ad yalin ?
Deg tikelt-aya taneggarut yeri usili d usehwi ɣef temsalt n Tmaziɣt ; ma nutlay fell-as ma hennid d iles n imaziɣen n Dzayer s tɣemṛay-nnes jemla. U xaṭer timawit neɣ tutlayt n bunadem nettat d taḥmilt ; yifen tiɣawsiwin yyiḍ am lmakelt ...Afficher la suite
Tira ma tif-it timawit
Neqqar u nrenni , netmermer u nreddi ɣef timawit u mammek wer-ɛad nečabah deg igduden zdat n 5200 n isuggasen , yeɛni zdat ma ad d-terg tira ɣer wennar , mbeṣṣeḥ di tilawt-neɣ nčni Icawiyyen saɛat timawit tif tira. Timawit ...Afficher la suite
Rapport de force et légitimité linguistique dans la société chaouie
Dans un petit village au fin fond du pays chaoui, un groupe de Moudjahidin (anciens combattants) sont réunis dans une salle exigüe pour commémorer une bataille de la guerre d’Indépendance. L’interaction qui va se produire dans ce petit groupe de ...Afficher la suite
Tamazight, une langue ou un dialecte ?
«Tamazight n’est qu’un dialecte !» lancent avec dédain les pourfendeurs de l’identité berbère chaque fois qu’il est question de débattre sur le statut de cette langue en Algérie. Cette assertion est reprise aujourd’hui, notamment sur les réseaux sociaux, par les ...Afficher la suite


text:
Kra izerri wukud*, Aɛraven-awal a ttsellem lla ttjeddiren seg imaziɣen i wumi semman :”ccluḥ!”. Zzat-sen neɣ gar-asen zgan deg usmerged* deg iqvayliyen d imaziɣen i ten-yifen di yal tamsalt. Tagi tella ama di Fransa ama i tmura n Tmazɣa neɣ akin deg ugemmaḍ. Werǧin tekkes, tzad maḍi (af yan yaɛnan Lzayer) si 62 ar ass-a seg asmi “tamurt testaqel”, tuɣal ger ifassen-nsen.
Deg aɣezur* neɣ di beṛṛa, aɛrav-awal yezga yettcetim* ar urumi deg uqvayli akken ad yessaɛli leqder-is. Aqvayli yettawi, d imsebber; ɣas akkagi ur iɣucc ara aɛrav-awal deg tikli-s. Mi tent-seqsaḍ: amek ur ten-tettarram ara ar imukan-nsen? Ak d-rren: ulac uɣilif, acku xuṣṣen deg tmelɣiɣin-nsen!. Meḥsub ur fhimen ara.
Tella tin i tent-yugaren akk deg-sent: ini, ɣas agraw deg-s mraw* agnawi iman-is kan as-sawalen meṛṛa s tegnawit-is. Tagi werǧin izmer ula d ameɣnas asen-tt-ikkes, ɣas alukan d Mas Muḥend Aɛrav ara d-ikkeren deg uẓekka-s.
Yal tikelt, dagi di Lpari neɣ deg tmurt, illa anida nehhun-ten imeɣnasen akken ur sen-sawalen ara s taɛrabt i wigi. Qqaren-asen: ur sen-ttarran ara s wawal mara kwen-d ttmeslayen s tegnawit-nsen. Taɛrabt mmeslayet-tt kan akken ad teqḍum lecɣal-nwen. Ma d nutni iken yesteḥqen, werǧin asent-thedrem s tegnawit (ala ak d adabu, acku zemren awen-d-xedmen uguren). Nutni ad ttemeslayen s tinna-nsen, kunwi s tagi nneɣ. Kunwi tfehmem-asen, nutni mdah. Ihi, ad yuɣalen d ignawiyen ara iruḥen ad-agmen ar tefransist akken ad msefhamen yid-wen.
Tutlayin tiberraniyin ma temmeslayem-tent d ignawiyen n Tmazɣa sumata, ulac deg-s kra n uɣilif, acku ttutlayin agi: Ur llant-nwen, ur llant-nsen. Skecmet-tten deg “lber arawsan*.
Maɛna xas ttewsayat akk agi id-nebder, ugin. Ruḥ tura kečč kkes-asen yir lɛadda i ten-yeblan amzun d lmerḍ* yeblan amdan.
Imɛallmen iqvayliyen ttsusumen-asen, ttawin-asen tixubta*af sebba n tedrimt. Win deg temmeslayeḍ af taluft agi ak-d-yini :”Ih ! Wagi d ttjara,*d lkumirs, akken id-yussa yiwen as-tedduḍ di lebɣi-s !” Meḥsub am akken d iffer zuɣuren waman di terga, anda bɣan at-rren, d ayen i bɣan ad-inin wigi. Llan igad ik-iqqaren : “lukan a ken-nesmuzgut tili an-nerr tasarutt ddawa n tewwurt, akken iqqar urumi an-nefirmi !” Ayagi d ayen yellan s tidett.
Ihi, ignawiyen, mačči akka i gan yid-neɣ, mara yili nekni ur nessawal ara tin-nsen, mačči ak-d-serbin tafenjalt n lqahwa di ttbernat-nsen. Mi sen tenniḍ amer armi nekni nfehhem-iken kunwi mdah? Ak-dderren: “kunwi tutlayt-nwen tewɛar i welmad!” Ruḥ tura kečč fehm-itt.
Ayagi daɣen d ayen yellan, win ur numin ara, ad iruḥ ad ijerreb.
Amɛallem aqvayli neɣ amaziɣ sumata, ur beqqun ara asen-yenser, asen-yerwel umesmmendu*, ɣas asen-yaweḍ ar nnif-nsen. Ulac ar ɣur-sen kra n trugza, neɣ n yiseɣ; i ten-iceɣben ttadrimt, tadrimt, dima tadrimt yezwaren nnif d lḥerma-nsen. Awal sin kan, ak-inin: “aɛraven agi msakit, aaah…, ur fhimen ara, nekni nif-iten s waṭṭas, acku nfehhem tameslayt-nsen, nutni mdah, ziru tamellalt !”
Aqvayli ma ijedder-d, iɛuyer-d aɛrav-awal zzat n wiyaḍ, ad-kkren kra yellan din at-nnaɣen, at-sbehdlen, as-inin: “kečč d azɣuzri* i telliḍ !”. Maɛna ma d agnawi ara d-yewten seg-sen neɣ seg tutlayt-nsen, atg, ak-inin : “ur yefhim ara meskin, ulac uɣilif xussen lefhama !”. Ad rren leɣlaḍ meẓẓi.
* Tadyant-agi n Dda Aɛmer n Yiɣil n Zekri, dayen yeḍran s tidett deg yiwet n lqahwa di lqarub n Lpari. Wagi d arapurtaj i d-wwiɣ deg lqahwa yagi n Uqvayli. Llant kra n tedyanin i d-uriɣ yagi, d aṭerǧem i tent-id ṭreǧmeɣ i trumit ar teqvaylit. Akka ar ad-ali tutlayt nneɣ. Yal yiwen deg-wen, alukan dunag, ad-yawi amur-is am uzru i lebni n tmeslayt akken ad teddukel d yiwet am tutlayin tiyaḍ deg dunnit. Akka i tebda trumit, talmanit, tagnizit, atg…
Amawal:
ukud: temps
aɣezur: etablissement
usmerged: dénigrer
yettcetim: casser, salir
mraw: 10
ttjara: commerce
ummesmendu: consommateur
azɣuzri: raciste
agnawi: assimilé
arawsan: neutre
lmerḍ: maladie incurable
tixubta: traîtrise


text:
LEZZAYER TAMANEƔT – Terbeḥ-d Lina Nassr tazalɣi n wureɣ deg Telɣuɣa n Tefriqt n Yicahen ay d-yellan deg Lome (Togo) gar 20 d 30 Dujembeṛ, ɣef wakken ay d-tenna Tfidiṛalit Tadzayrit n Yicahen i Tnegga n Yisalan n Lezzayer.
« Aya d agmuḍ ifazen ara igen, war ccek, ifadden i yinaddalen niḍen ara yettekkin deg tyakiwin ay d-yetteddun », ɣef wakken ay d-yenna uselway n Tfidiṛalit Tadzayrit n Yicahen, Brahim Djelloul, ay yettwafernen d aselway deg Fuṛaṛ yezrin deg wemkan n Halim Bounehas.
Lina Nassr (14 n yiseggasen) terbeḥ 9 n tikkal deg Lome s ujemmal n 36 n yesragen n wurar yernu terbeḥ-d, s waya, azwel n Women International Master. S wemlazmar-a, teḍmen tmarirt-a attekki-nnes deg telɣuɣa n umaḍal n yilemẓiyen n 2018.


text:
Gh ass ad 14/01/2010, tizi 4h00 n zikk , tiwi tmttant anazur ngh mqqurn, anbdad n trabbut n izmaz MOHAMED KHALDI BELYAZID, gh Tafraoute, khaldi blyazid iga gh inbdadn n trabbut n izmaz lli ifkan yat tidfi bahra iggutn umarg n trubba, trabbut ad lli d iluln aseggwas n 1974 yiws g is Belyazid s kigan n tmdyazin yat g isnt ar g is ittini:
Azul a y-amazigh ula makk iwalan
Amazigh tifinnagh as ra yara ttarix
Imi n izm agh tid nkks imma yiwitnt
Afus iz3mn f trgin ka ttnt ittasin
Asi ssi3r a y-amadir yasitn waman
Ann akw nssu ghilli jjun ur tlkm a y-aman
Azur irufan ad ittluh s tayawin…
Afcad i trabbut n Izmaz
Gh ass ad 14/01/2010, tizi 4h00 n zikk , tiwi tmttant anazur ngh mqqurn, anbdad n trabbut n izmaz MOHAMED KHALDI BELYAZID, gh Tafraoute, khaldi blyazid iga gh inbdadn n trabbut n izmaz lli ifkan yat tidfi bahra iggutn umarg n trubba, trabbut ad lli d iluln aseggwas n 1974 yiws g is Belyazid s kigan n tmdyazin yat g isnt ar g is ittini:


text:
Tislit n wAnzar : Ansay id izegren tisutwin
Anzar d Rebbi n igenwan, n waman, n yighezran, n lehwa d lebhur. Qqare-as dighen agellid
n ugeffur. Zik, di Tefriqt Ugafa, ticki yella ughurar, xusen waman, imdanen akk ad deun Anzar
akken ad teghli lehwa, ad yekfu ughurar i yeserwan lhif d lemrar I yimdanen d yimghan d ighersiwen. Ad d tsughun: Anzar! Anzar! A Rebbi, switt ar azar!
Zik n zik, ghef akken id hekkun imezwura, ighersiwen ttmeslayen, irebbiten ttcabin gher yimdanen. Anzar yettbin-d s talgha n teslit n wAnzar.
Yiwen wass, Anzar yeffegh-d deg waman, iwala yiwet n teqcict ineflen d ccbaha, t- tteccef di temda. Yaeceq deg-s,dgha , yeggul ad tughal d tamettut-is. Taqcict-a, tugh tanummi t-tteccef di temda maca ticki I twala kan Anzar, ad d terwel fell as.
Yiwen wass, yenna-as:
-“Am lebraq, cergegh igenwan, a yitri yiffen itran. Ad d tillid-inu, mulac, am kksegh aman-agi.”
Terra-as teqcict, tenna-as:
-“Di laenaya-k! a agellid n waman. Gzigh , nekk d kecc, ilaq ad n iddir akken maca ugadegh lehdur n yimdanen.”
Imi yesla imeslayen-agi, Anzar idewwer taxatemt n udad-is, dgha teqqur temda-nni.
Taqcict-nni, tettru, tettsughu gher yigenni:
– Anzar! Anzar! A win yeggujugen tibhirin! Egg aman ad lhun, ruh-d, awi yi yid-k.”
Din din ,twala agellid n lehwa, s talgha n lebraq. Yettef-itt gar ighalen-is ,dgha tizegzewt
d waman ughalen-d gher tmurt. Deg ass-nni,taqcict-nni tughal d tislit n wAnzar.
Ansay-agi, yeqqim-d ar ass-a di kra n tudar n tmurt Leqbayel. Arrac, tiqcicin ttcebihen,
Xedmen asfugel s uzawan d cnawi akken ad smektin Anzar: Rebbi n ugeffur.
Sghur Hemmar Bussaed


text:
Tanfust:
Umyey (Mythe) n remandvar
n Jeddi*
Yura t: Yusef Oazz Eddin**
Assughel: Said
BELGHARBI
“Tugha xsegh ad ttugh tarja inu, war ssinegh mammec d ttusa ura
d mani tt urjigh. Maca min day s zrvigh netta d tarezzit ggin remnadar n jeddi
deg uzyen nsent, war ssinegh mammec ggin al ami itwarzen d iceqfan, war ssinegh
ma n amentil (cause) i yejjin amnus nni izdegh di twengint inu, isweddvar ayi
amezwar d umeggar n tarja nni!!!?…”.
Zzat ma ad yemmet jeddi yenna yi:
- A memmi inu! Ad dac jjegh remnadar inu d aselghes (dépôt) deg
ufus nnec, yuccel (falloir) xaf k ad asent tarred taynit min ghar tekked
teddard, ghar k ad asent imsar ca, amezruy n remnadar a d amenzu, tugha djant d
agra n ijjen n umsebrid itmuddu d amennejru deg umadval zi tmurt a ghar
tennidven, d netta i dayi tent iwardan, zzat ma ad yuyar ad iweddar ghar raggûj
nnes, deg ijjen n wass n tejrest nnujwegh ghar s; yenna yi: (righ ad dak wardigh
tiwsiya, maca xsegh ad as tarred taynit; teddared nigh temmuted!!…).
Wami isala awalen nnes, issenta ukuffu issfay d d acemlal zeg
uqemmum n jeddi, itmarrni d, itudum xef tassut, yiwedv al ami yudum xef ufus
nnes afusi zi yettvef remandvar nni.
Twaligh jeddi yettvef day sent, axmi war yesx ad ayi tent iwarda,
axmmi d tugha d tayarzawt xef min dayi yenna, war zzaysent yesxi waxxa raxart
tessenta teghzvazv dayes, maca oini yessen min yeona azal nsent!?.
Itwandel jeddi deg ijjen n uraq mani tugha issutar netta ad
dinni indvel, di tmurt n ragwaj, manis war isvuref udvar. Zeryen xafi attvas n
imalas, righ ad arezmegh txabect di yeffar jeddi remnadar nnes, txabect iqqarqec
ughamus nnes, tessur s wedrim d yejghulen d tioeqqayin n lluban, smuqlegh di
remnadar nni uffigh ibeddel wudem nsen, axmi war yedji d yenni i dayi iwarda di
tudart nnes, oini ad yiri asmeskel (changer, ibeddel) n wudem nsen d ijjen zeg
tufrin d wadrug (mystique) nsen, oad twarigh day sen tittvawin n jeddi d
tibarcanin jeooarent id dayi, s ticarraw n tigwdi i dayi d yetvfen, marregh
arrigh tent ghar txabect nni iffaren di tburjet n wexxam nnegh, mani yemmars
adlis ughris (lkitab lmuqeddas).
Adlis nni tugha yeqqar ayi xaf s jeddi:
- A memmi!! akuc deg udelis a i danegh d yenna amezruy nnegh,
oad ad dyas ukud di ghar nedwel ghar webrid nnes, maca ssutaregh zzay k war
tejja hed ad isteftef di tefray nnes!!.
Marra yenni yessen jeddi zi radas, mkul ijjen d assagh (rapport)
nnes xef umezruy n remnadar nni, mkul ijjen d tanfust nnes, maca marra idsen
tghilen remnadar nni iwca s ten ijjen n wudayy umi tugha yedja jeddi d anelmad
di “lqacla” (caserne) n teghremt (temdint) di Istvambul. Jar jeddi d wuday nni
tugha dinni amuni n ict n tadukli temghar s wattvas. Maca ict n twessart ura d
nettat tugha tedja d tamedukelt nnes, tugha tessen xaf s attvas n tuffrin, ijjen
n twarat tenna yi:
- A memmi!! mara texsed ad tesned tidet n remnadar n jeddec,
sefled ghar i ad dak d tinigh nnec, remnadar nni bab nsen d Mas ALMIJR SUN, maca
war ssinegh wi ten zzayes d yucaren, ad lami d iwdven ghar ifassen n jeddec,
mara war ggwidegh ad sxarqegh; ad dayi iwadem akuc; oini d jeddec i ten yucaren
s ughir zi mas nni, nigh oini isgh iten xaf s, maca min snegh belli remnadar nni
ksin attvas n tuffrin, war zemmaregh ad ac tent inigh nec!!…
Marra manawya war dayi yecqi, snegh belli remnadar n jeddi ghar
sen amezruy yemghar, ghar sen azal deg uraq n tudart nnegh, d manawya id ayi
yejjin ad asent arregh anict uyenni n taynit. Hima war tefghegh abrid id ayi
yenna jeddi ad xaf s uyaregh isvuraf inu.
Ddugh ghar taddart n umesgenfu n tittvawin, waxxa tacigh iked
rxezrat inu amenn tenna, i ssek xafi tmcinat ghef tittawin inu, ixezzar ma ad d
asen remnadar n jeddi xef usmuqqel inu, yenna yi:
- Wap!!.. remnadar a ghar sen tinumal (attributs) am rxezrat
nnec nican!!...
Maca nec ittvef ayi utvebpet ghar wawar nnes, min war ugzugh;
netta d mayemmi xaf i d ghad asen, d nitni n rxezrat n jeddi, nec tallin inu war
arwisent di tinni nnes?!..
Ass nni i di jjigh amesgenfu, fgheghd zeg umesganfu (sbitvar);
twarigh marra tiwwura n tudrin d leswaq n temdint arejrent, iwdan udrusen, zi
twarat ghar tennidven ad twarid ca n ijjen yezvwa tma n webrid s umari d tazla,
oini oemmars taghlemt a ma teddar tioejjuja am wass a, teccur s rghetv n icaren
t yedlin am tayyut?.
Tiharyadvin a ilul d akid sent abarru n yitvan, tmarnyen d s
wattvas, zpir n tzut nsen di marra iruqan, tenfifiren jar d jar, di ca n wexxam
yarder nigh di ca n txuxxet jar igudar d icarcar, twarigh ijjen n weqzin i
tennedv i yect n teqzint d tacemlalt, rajigh ad msvebdvan xef ayawya nsen, maca
uggin, ksigh d ijjen n uceqquf n wezvru heryegh ten zzay sen, maca yuggi ad
zzayes yarxu, twaligh msersvaqen zi tcarmin nsen, tugha war ssinegh belli
temsarawt nsen amenni id yegga, uffigh amenni; jjigh ten ad salan ddab nni n
tayri nsen!!!..
Ula d nnec ilehfay uxeyyeq am tayyut n temdint, dayi amnus n
remnadar nni, gwdegh ad ten qqnegh xef tittvawin uca ad dayi imsar ca n umutten,
nigh ad twarzen xef taqsuhi n tmurt, nigh ad weddaren di ca n mani, minzi nec
lebda texsegh ad nnujwegh attvas ghar mani tmunen lghaci, ghar tfeskiwin, d
tfugla n tmeghriwin!!…
Ijjen n twarat tugha yi d annuwji deg ict n tfaska, war ucigh al
lami d teqqim zzat inu ict n tharmuct d tungalt n wudem, teqqim ttades d ghari s
cway cwayt, tenna yid deg wawal nnes amezwaru:
- Attvas zi melmi d nnec ssarsegh xaf k tittvawin inu, d zi
melmi d nnec texsegh cek!..
Smuqlegh dayes, arrimet nnes teksi timitar am tfelwin n unazur
(artiste) GHUGHAN(1), tugha tacigh axmi d netta id tyarecmen s idvewdvan nnes,
turi d s waddud iqad, s tcuni izi tessur… Awalen nnes teqqsen s lebput, ttayem d
asqinfet zi radjagh nnes i tudum d dayi s cway cway, Axmi nni tarezzem taqemmumt
nnes twaligh cwayt n tafrughi di tighmas nnes, taghmuzin arenyent as azvli d
tcuni, tugha texsegh day s attvas tizvemmi id tteg i tancucin nnes, ineddep ayi
ghar s uyenni, righ ad marghegh di arrimet nnes…
Tugha tarjigh axmi necc d amsebrid, tfafigh deg umadval, al lami
uffigh ict n tegzirt teccur s tuzziyzewt d tseklutin ilelcen xef tmewwa nnes,
mghar nec d tharmuct nni day s d imezdagh, traghigh as s izwl (ism) nni i das
ggigh TALAR (2), war ssinegh tidet n usemqar nnes, neqqim sin idnegh n tenyuyur
xef ict n thennayrurt yuyren ghar tseklut, TALAR axmi war ttif tiwalin zi ghar
texs ad tini min texs ad tini, taff tijdvidvin deghya sughulent asqar nnes ghar
iwalen; ghar ilaghan, mermi mma xzaregh ghares taffegh tittvawin nnes bbepbarent
id ad runt s imettawen di yeffar min war ssinegh.
War ugzugh i mayemmi ttaf askuti nnes ghar imettvawen, oini
txarrvas di twengint nnes ass nni umi d tewdva xef trict n uyyiss nni acemrar,
wettvu nni i day s yejjin ayezzum war itgenfi; yeddar d iwezwizen xef udvar nnes
afussi, mermi mma day s tessendef ad ttayem imettvawen ghar ririwet n tittvawin
nnes.
Nec d TALAR nmsagar sin n twaratin di tudart nnegh, deg ict n
tfaska wami tugha yi dinni d annewji, zi senni tweddar; war ssinegh manis i
tekka limart nnes, yeqqim ghar i d asutar ad tzaregh i twarat nniden, suyenni
mani mma tedja ca n tfaska d ca n tmeghra ad dinni nnujwegh, qqaregh as deg ixf
inu ad yiri TALAR aqqet dinni; huma ad nemsagar!!...
S wattvas n twasit inu ghar tfaskiwin a, ssentigh tesnegh abarru
n innujiwen, maca ijjen n ugwennactal (clown) lebda aqqet dinni, d netta umi
ticcen ad issiwel xef min itemsaren di tmeghra, issawal idehhek s tighmas nnes
ticemlalin, itawi d tinfas ar ghar bbeojen marra innujiwen nni s usfarteq.
Yezri ussegwass xef raxart n jeddi, u oad war qqinegh remnadar
nnes xef tittvawin inu, war dayi yenni ixf inu adef sadu icudvadv n tuffrin,
lebda tugha arezzugh ad arewregh zi tumyin i tugha dayi yeqqar jeddi di tudart
nnes.
Maca tagezzant nni tawessart d min dayi tenna xef remnadar n
jeddi, tejja ayi ad xarsvegh mammec nniden, ict n twarat tus d ghar i tarsa
rizar; tezvwegh n lhenni tugha xef tifassin d ddarin nnes; azyen n iffan nnes
yuffen seyhen d d ioaryanen zeg warudv nnes; tessezwegh ura d tancucin nnes;
tighmas nnes ssajnt id d tibarcanin… tarni i wudem nnes ict n tezbibt ghef
tagemmizt nnes, tkehher i tittvawin nnes tizegzawin, teqqim zzat inu, tekkes xaf
s ahewwaq i tugha teghnes d acemlal, uca ucigh teqqar ayi axmi d ca n tarja zi
krat n turjatin nnes, tarja ya war ghares asenti ura d ameggaru, maca s krat
idsent day sent jeddi iddar jar asent.
Tenna deg ijjen n ughezdis zi tarja nnes:
- I tettvef jeddi di twessart nni, i kessi t ghars ad t yessni
xef trict n uyyiss nnes acemlal, ad t yawi akides ghar teqseft nnes, maca deghya
itwanegh s ifassen n ca n iceffaren n webrid, tawessart nni ucaren tet ghar sen
d tanecruft, teffar mani war yessin hed!!..
Deg ijjen n ughezdis nnidven zi tarja nnes; tenna yi d:
- Tugha ghar jeddec tam d mraw (18) n tmettvutin, d mkul icten d
azvri n wudem nnes d mkul icten d timitar n tifraz nnes… ura d ilsawen d
tutalayin d timagitin nsent msvebdvant, maca marra min yeqqimen zi tarrawet
nnesnt d ijjen n warba i yellan d ccek, deg imal ad tirid d agellid xef temdint
a, ad taffed tiwalfin nnec uyrent di marra tiwazviwin (régions), ad itwassen
usemqar nnec xef marra alsawen n imezdagh d midden, ad zzay s semman tarrawt
nsen d gha ilulen.
Maca min yedjan d axatar di tarja n twessart nni netta d min day
i tenna ammu:
- Deg ijjen n wass n tejrest; axmi nni ghar tegged s wawal n
jeddec ad teqqned remnadar nni xef tittvawin nnec, ad tmerced iked tharmuct nni
umi teggid TALAR, zi senni ad temdukled iked lwacun nnes, ad ac d arren azal
nnec, ghar unfarar ad d dewred d aselway n temdint a!!….
War ugzugh i marra min d yusin xef yiles n tgezzant nni, war
dayi tidfent tinfas n tumyin ghar twengint inu, maca ghar umeggaru ucigh iked
yexf inu yiwyi t wannay, s min d tugha dinni n waggu yeggin tisiynutin deg uxxam
inu, aggu zi tugha tteg timegga nnes, war ucigh iked ixf inu al ami d kkaregh zi
uprudji inu, uffigh tawessart nni war yeqqim mghar araq nnes, uffigh ixef inu d
aoaryan, arsigh mghar tirmect inu, s umarret yuccar ayi unudem n yidves, war d
kkaregh al ami d xafi sijjen izenzaren n tfuyt, twaligh zzat inu ca n iskiren
(lehruz), yura day sen: (gg s wawal n jeddec, qqen remnadar nnes… maca ghar k ad
texzared ghar mani nnidven s nebla zzay sen!!!…).
Ixf inu war izemmar ad yuyar ghar zzat, azder (svbar, Patience)
inu yefsi, war zemmaregh ad saligh tawuri iked inelmaden inu, attvas n twaratin
tugha war ssinegh min tugha dasen sselmadegh, ula d min xef tugha nessawal, maca
tugha ntettves attvas deg ugherbaz, wenni ghar yurjan ca n turja am tenni inu ad
yesmurs (réussir) ad d yawi tiwsi d tameqrant n ugherbaz.
Inelmaden inu tbeddalen attvas deg udmawen nsen, iharmucen
tmarniyen meghgharen s tazla zzat i tittvawin inu, tiharmucin waxxa d timezyanen
maca tugha twarigh tibbicin nsent sfuffuyent id waxxa akud n tinenni nsent oad
war d yiwidv, zi twarat ghar tenniden tugha swazzdvegh ghar sent, ura d
inelmaden inu axmi nni dayi twalan; arezzun ad ggen am nec, nedvwen deg ihesyan
n ijjen d wennidven, mermi mma dasen oawdegh xef tefray n umezruy n XALID BNU
LWALID umi yengha MUSAYLIMA… tugha tacigh akid sen teggen timegga am
ibupaliyyen, kssigh arekkudv zi ghar ccen aqabu, zawaregh ten, nnigh asen s
taqsuhi n wawal inu:
-Upu.. upu!!.. ma war tessinem belli aqqa yi d anecruf n ixef
inu, war dayi arenyet tighufi, d imxumbal ghef tmukrisin di djigh, necc arezzugh
ad tirim amen tenna, aqqa nec oad war ggigh s wawal n jeddi, tacigh iked ixef
inu war sekwigh walu, war djigh am umezwaru, war ssinegh min qqaregh ula d min
teggegh, awalen a i da qqaregh war djin ca inu, n twessart nni tagezzant i ghari
d dyusin tameddit nni, i xafi yesrun arudv inu, ura d amessegur n ugherbaz; ad
ghars d teddu di ca n tmeddit; ad das tegg am nnec!.. Righ ad dawem inigh belli
nec war djigh ca iked min tugha d awem sselmadegh n umezruy!!…
D cwayt yudefd umessegur n ugherbaz, tugha itesla imarra min
tugh dasen nnigh, uca arenyegh deg wawal inu:
- Mri war tedji d HABSAT XAN ANNAQIB(3), ad yili war arezmen
tinmal (agherbaz) n tharmucin di teghlemt a, ixessva ghef marra i dnegh ad nayer
tasmaqalt n HABSAT XAN xef igudar n ixxamen nnegh, ixessva anegh ad nessen
amezruy nnes, ad narzu deg umeddur nnes, ad nesijj xef marra min tura di tudart
nnes!!…
Yewta umesggur n ugherbaz xef teghrudvt inu, uca yenna yi s
usfarnen:
- Tanmmirt a yamselmed, cek d azwel n tneflit (développement)
ugherbaz nnegh, maca ghar k ad tegged s wawal n jeddec; ad teqqned remnadar nnes
xef tittvawin nnec, oini ghar ad tent tegged ad ibeddel umeddur nnec, ad tbeddel
ura d tudart n tawuri nnec. Ghrigh ass n idennadvt deg ijjen n ughmis n
Taglanzit yura xef ijjen n rmass dayes marra min yedjan d amenzu zeg wagra n
jeddec, zi txedmiyin nnes d mawsat d marra reqcuo nnes… it oini tugha yeddar d
aryaz s tirugza nnes?…
D cwayt udfen d xaf negh ghar tinmel ca n ihewwasen, uzren ghar
ragwaj xef inelmaden, swizdven ghar tasmaqqalt tugha yuyren xef telwiht n tira,
ijjen zzay sen yarz it; teftuttez d iceqfan, ijjen yeqqed timessi di rcighed
nnes. Zi senni nexzar deg ayawya nnegh uca nesfarnen deg udmawen nnegh, war nuci
arami nuffa ixf nnegh deg ammas n lghaci, jar ighuyyan d rhesvran, deg umezwaru
n lghaci nni twarigh TALAR; tlagha s tagrawla, d lghaci ssefliden ghar s; ccaten
xaf s camxat.
War ucigh arami uffigh remnadar n jeddi ghef tittvawin inu, oini
tugha ggwdegh ad dayi weddaren jar tazliwin n lghaci, nigh ad twarzen jar aofass
n idvaren nsen, uffigh iwdan nni marra jeooarend dayi, marra idsen arrin ayi d
taynit axmi ghar sen djigh d agellid, d nitni undven ayi d am isemghan inu!!…
Toini amentil (cause) d remnadar nni, d suyenni arezzun ad xafi
hbibaren, huma war dayi ten i tekkes hed zeg iceffaren n temdint, uccigh iked
usbirreh (tumart), wami uffigh marra iwdan nni arrin ayi anict uyennni n taynit,
oini wami ggigh s wawal n jeddi; qqnegh remnadar nnes i usmuqqel inu!.
Ghar radas n umuni nni; twaligh taharmuct nni umi ggigh TALAR
teksi “lmikruffun” ad tessiwel ghar ugraw nni n yewdan, tenna sen:
- A ighermanen (citoyens) d ayt bab n temdint nnegh, neqqar s
tumart; arraqet zeg uselway amaynu; ghar yilin d adugam (symbole) n temdint
nnegh, ad yiri zzat nwem, zzat imarra timukrisin d ilaghan d tarezzutin nwem, zi
ssa d usawen war d ttifem tarwa nwem ooureynen ula djuzven, aryaz a d netta i
gha yilin d agellid nwem. Rexxu ntettar zzayes ad yari ghar “lmikruffun” huma ad
yini awal nnes amezwaru i


text:
Ass-a, Lmulud mi id-ikker, ibna ad ibeddel amekkan anda ara d-isew lqahwa-s: di Lqahwa n Dda Aɛmer, id-yusan deg ubrid ansi i yttek yal ass. Yettwali-tt kan mara i yɛaddi ar lxedma-s. Illa ikeččem dayem ar yiwet n ttberna* n urumi, maca werǧin i yxemmem ad ikcem ar tin n uqbayli. Alukan d lebɣi, aqvayli ad yefk frank-is i weqbayli am netta akka i gan igduden yedduklen gar-asen. Ihi, assagi aɛni d acu n yizi it-yeqsen armi id-yenddekwal akkagi ? Kra n lmitrat kan i yferqen lqhwa n ufransis ak ttin n uqvayli.
Tamrilt attan tewweḍ d 6h 40 n tsebḥit mi Lmulud yeččur tawwurt n lqahwa n Dda Aɛmar n Yighil n Zekri. Dinna yufa llan rebɛa imsudar*: sin d aklan n tferka ak d yiwen umellal n tferka ula d netta, iruḥ ittcabi d aqvayli, acku mellul deg udem. Ttemmeslayen gar-asen, qublen akuntwar, yal yiwen: wa d lkas wa d afenǧal. Yiwet nniḍen tettmeslay s tegnawit ak d tqeddact deffir n ukuntwar. Tettmeslay u tessirid lkisan daxel n ubasan n waman. Thedder s lekni, maɛna aqerruy-is yerfed-d, iqqebel taɛrabt am nettat. Lmulud yettraju ad terr ddhen-is ar ɣur-s. Mi tfuk asired n lkisan d ifenǧalen, teḥbes awal, tenṭeq-d ar ɣur-s, tenna i Lmulud:
Taqeddact:- D acu ara k-in sserbiɣ a Mas?
Lmulud yerra-yas: – Awi-yi-d afenǧal n lqahwa! Teddem tuẓẓimt n tmacint, tezwitt ar tbettit n zbel, tewwet s ufus ayeffus berdayen, tesmar-as lmizan is-ilaqen. Teṣṣemmer-itt ar tmacint n lqahwa, tessemda yas aferǧal dɣa tmacint lla d-berru i yizir d aberkan lla d-yettquddur kra-kra. Mi yeččur, teddem-d afenǧal tegla-d s tqessult s ddaw, tessers-as ten-id ar zzat-s.
Lmulud yenna:- tanmirt-im a massa! Tameṭṭut tuɣal ar tkelyant ad ttkemmel ameslay. Netta yettmuqul-iten, yettmuqul s wallen is meṛṛa kra yellan dinna i lqahwa n Dda Aɛmer, akken s qqaren. As-tiniḍ am akken ittsewwir-d s wallen-is kra yellan akken ad yecfu af umekkan. Takelyant ttqeddact ttkemmilent awal s tegnawit u sedduyent-as cwiṭ n tefransist; am akken ad zuxxent belli “fehmit”, belli ɣrant ula d nutenti tafransist. Wagi d ayen i wumi qqaren imusnwaen: “tanbutla* usdurnay*”. Akka i-gan xilla n wid-ak agi nneɣ mara ten-yaɣ lḥal gar medden abaɛda ma ger urupiyaniyen. Azɣar*agi txuṣṣ-it tafat. Iga am imukan meṛṛa ḥemlen ad xalḍen imanagen iqvayliyen n Fransa. Aɛraben-awal n lzayer d wid n tmazɣa sumata, ḥemmlen ad xellen anida tezzin imanagen-agi nneɣ, am akken ur zmiren ara ad sensren iman-nsen; ɣas akken ɣuccen-ten, ignawiyen ttegnawiyin n Tmazɣa akken llan sumata, gumman ad qecren fell-asen. Dima ttilin anida i zgan, teddun anida rran, xeddmen am nutni tɛanaden-ten du kullec akken aten-cbun, maca mačči ar timmuzɣa* neɣ ar ulmad n tutlayt. Wagi d awezɣi !
Amawal :
Imsudar: clients
at uẓar nneɣ: congénères
azɣar: endroit
tanbutla: complexe
usdurney: colonisé (walit Albert Memmi).
timmuzɣa: berberité


text:
Isiwan
Isiwan (Tifinaɣ : ⵙⵉⵡⴰ; taɛrabt : واحة سيوة Wāḥat Sīwah) d yiwen wemda (oasis) di tmurt n Maṣer i imezdaɣen-is d imaziɣen i yettmeslayen s Tasiwit.
Tarakalt[ẓreg | ẓreg aɣbalu]
Isiwan zgan-d deg wetrim (umalu) n tmurt n Maṣer, teqrib tilisa af Libya yerna teggug (tebɛed) azal n 560 km seg Taqahirt. D amda i-d yezgan deg ugafa akkw di Maṣer di tidikelt n Qeṭṭara. Deg ugafa, ar 300 km, illa usagen n Merṣa Maṭruḥ af yiri n Yilel Agrakal.
Amezruy[ẓreg | ẓreg aɣbalu]
Imaziɣen n Isiwan zedɣen-t si zikenni deg teglest. Dinna llan ifakanen (temples) n Wammun.


text:
Tag: Amegraḍ
Izeṭṭaten Imettiten
Asekend g izeṭṭaten imettiten ur ǧin issin tassast. Tafarset n tkendawt tamettit tgula-nn taqiccat-nnes tigiriwin-a. Asmel n Afersig.com isawel aṭas Yef tkendawt d titiwat d-itekkan azeṭṭa ametti. Unna
Read More
IneYmisen n tsenselkemt
Mnnaw n isnufelen da ttuskaren g Facebook, ayenna irẓẓemen abrid i yizenen irekkiẓen d izdayen ittumdin. Kigan n imegraḍen g “Afersig.com” ttusigren i ymedyaten n titi g izeṭṭaten
Read More
Izeṭṭaten Imettiten
IffeY-d yuwen inizṛi ussan-a ar itettey g uzeṭṭa. Amm inizṛiten yaḍen ittumdin, tikkelt-a azdey da yttawey d yuwen usmel ittumdin awed netta. Inizṛi da ysawal Yef twetmin agensu
Read More
IneYmisen n tsenselkemt
Asnay n tidmi n Ufersig || Protocole de vigilance d’Afersig || Protocol vigilance Afersig Ussan-a ar ittettey yuwen usebter amaynu g Facebook, ar issutur ad ismutter yuwen yifeḍ
Read More
IneYmisen n tsenselkemt
IssafeY-d Bitdefender adlis-nnes amellal Yef Facebook. Bitdefender tga yuwet teṛmist ismuzzegen g tYellist d imgelwekkaten. Kigan d imegraḍen nsskerten Yef izeṭṭaten imettiten lumen Facebook g tesga n ibexsa
Read More
Izeṭṭaten Imettiten
Ussan-a ar itettey yuwen iniẓri d-isnilin “yuwen uryaz ikkaten tameṭṭuṭ-nnes” allig-d kigan n imzemmizzelen n Facebook uklen Yifes aYen-nn tazeqquṛt n ikennaden[1]. Ddaw “NoScript” nna yawen-d-nsnala [da (Imm
Read More
Izeṭṭaten Imettiten
Tiyyiriwin-a, g izeṭṭaten imettiten, aYulen ggudin izedayen irekkiẓen ikkaten ad asin isefka n imzemmizzelen n izeṭṭaten-a. Nger aYuyyi g umiḍan-nneY maka idrus mayd as-ikan taYeḍeft. Nenna hagg anssker
Read More
Izeṭṭaten Imettiten
Ḍart umegraḍ-nneY Yef isnasen n Facebook, nufa-nn is ur xwlisen awd ittsen iniẓriten ittanfen asebter n yuwen usmel yaḍen. G ugadir n yuwen g imddukkal-nneY, ittuyaru is “Ira”
Read More